आयुष्यात एकदा तरी हिमालय पाहावा अशी प्रत्येक भारतीय माणसाची इच्छा असते . जगातील सर्वात तरुण पर्वतरांगांपैकी असलेल्या हिमालयात ट्रेकचं निमित्त करून गेलं तर एरवी पाहायला न मिळणारा निसर्ग अनुवायला मिळतो . हिमालय पर्वतरांग ही जगातील सर्वात उंच व महाकाय पर्वतरांग आहे . तसेच जगातील सर्वात तरुण ( सुमारे सहा - सात कोटी वष्रे ) पर्वतरांगांपकी एक पर्वतरांग आहे . हिमालयाची निर्मिती तिबेटी पठार ( युरेशियन तबक ) व भारतीय उपखंड ( इंडो - ऑस्ट्रेलियन तबक ) या दोन भूखंड तबकांच्या टकरीच्या घर्षणातून तयार झाली आहे . त्यांच्या घर्षणामुळे त्यांच्यामधील भूभाग वर उचलला जात आहे . भारतीय उपखंडाचे तबक आजही तिबेटी पठाराच्या तबकाला खालून पुढे ढकलत आहे . त्यामुळे दरवर्षी आठ - नऊ सेंमीने हिमालयाची उंची वाढते आहे . हिमालयाची पर्वतरांग सुमारे अडीच हजार किमी लांब व सुमारे २०० किमी रुंदीत पसरलेल्या त्याच्या रांगा यांनी विस्तारलेली आहे . त्याला महाहिमालय म्हणतात . त्याच्या पश्चिम टोकास नंगा पर्वत ( काश्मीर ) व पूर्व टोकास नामचा बारवा ( तिबेट ) ही दोन उत्तुंग शिखरे आहेत . तसा हिमालय वायव्येस काराकोरम - िहदुकुश - कुनलुन पर्वतरांगांच्या माग्रे पामिरच्या पठारावर खाली उतरतो . हिमालयाच्या तीन प्रमुख समांतर डोंगररांगा आहेत . हिमालयात प्रवेश करताना प्रथम लागते ती पायथ्याची शिवालिक टेकडय़ांची डोंगररांग . ही शिवालिक डोंगररांग पंजाबपासून आसामपर्यंत पसरलेली आहे . मध्ये बिहार व भूतान सीमेवरील अनुक्रमे कोसी व मानस नद्यांमुळे ही रांग खंडित झाली आहे . त्यानंतर शिवालिकला समांतर पण वेडीवाकडी पसरलेली लघू हिमालय रांग आहे . या डोंगररांगेची उंची सुमारे १५ हजार फुटांपर्यंत वर गेलेली आहे . ही लघू हिमालय डोंगररांग पार केल्यावर येते महाहिमालय पर्वतरांग . या पर्वतरांगेत जगातील सर्वात उंच शिखरे आहेत . यात एव्हरेस्टसह आठ हजार मीटर उंचीवरील सर्व १४ हिमशिखरे , २६ हजार फुटांवरील १७ व २५ हजार फुटांवरील सुमारे ५० शिखरे आहेत . हिमालय पर्वतरांगेची काराकोरम , पंजाब , गढवाल - कुमाऊ , नेपाळ , सिक्कीम , आसाम अशा सहा भागांत विभागणी करण्यात आलेली आहे . त्यातील काराकोरम पर्वतरांग सिंधू नदीच्या पलीकडे व बहुतांशी पाकव्याप्त काश्मीरमध्ये विस्तारलेली आहे . यात के - टूसह आठ हजार मीटरवरील चार अत्युच्च शिखरे , सालटोरी कांगरी , ससेर कांगरी इत्यादी शिखरे आहेत . काराकोरम पर्वतरांगेतील पाकव्याप्त काश्मीरमध्ये भारतीयांना ट्रेकिंग अथवा हिमशिखर चढाईची कसलीही संधी सध्या तरी उपलब्ध नाही . हिमालयन पर्वतरांगेत आपण दोन प्रकारे डोंगरभटकंतीचा आनंद घेऊ शकतो . एक म्हणजे सोप्या पायवाटांनी डोंगर चढणे म्हणजेच ट्रेकिंग . दुसरा प्रकार म्हणजे गिर्यारोहणाचे कौशल्य वापरून साधनसामग्रीच्या आधाराने हिमशिखरावर आरोहण करणे . ट्रेकिंसाठी विशेष कौशल्याची गरज नसते . पण डोंगरभटकंतीच्या सरावाची आवश्यकता असते . स्वतःचे सामान पाठीवर लादून अतिउंचावरील डोंगरात चालण्यासाठी तेवढय़ाच शारीरिक क्षमतेची गरज असते . हिमशिखर आरोहणामध्ये मात्र गिर्यारोहणाचे तांत्रिक प्रशिक्षण आवश्यक आहे . वाटेचा कसलाही मागमूस नसलेल्या ठिकाणी शिखरापर्यंत पोहोचणारा मार्ग शोधणे , त्यासाठी वाटेत येणाऱ्या नसíगक अडचणींवर कौशल्य आणि साधनसामग्रीच्या माध्यमातून आरोहण करणे यामध्ये अपेक्षित असते . याला आपण हिमालयीन मोहिमा म्हणून ओळखतो . या लेखात आपण हिमालयात ट्रेकिंगच्या संधी कुठे कुठे आहे त्याबद्दल पाहणार आहोत . असे ट्रेक अनेक स्वयंसेवी संस्था गेली अनेक वष्रे करत आहेत . तर गेल्या काही वर्षांत व्यापारी तत्त्वावर अनेक व्यावसायिकदेखील अशा ट्रेकचे आयोजन करत असतात . भारतीय हिमालयात साधारण १५ हजार फुटांपर्यंत आपण ट्रेकिंगचा आनंद घेऊ शकतो . तर नेपाळमध्ये एव्हरेस्ट बेस कॅम्प हा साडेसतरा हजार फुटांपर्यंत नेणारा ट्रेक आहे . पंजाब हिमालय – पंजाब हिमालय हा सिंधू व सतलज नद्यांच्या मधील झेलम , चिनाब , रावी , बियास नद्यांचा प्रदेश आणि काश्मीर व हिमाचल प्रदेशात विस्तारलेला पर्वतीय प्रदेश आहे . या पर्वतरांगेत पाकव्याप्त काश्मीरमधील सर्वोच्च नवव्या क्रमांकाचे नंगा पर्वत , नूनकून , कोलाहोई , झांस्कर रांग येतात . काश्मीर काश्मीरमधील श्रीनगरच्या भोवतालचे पहेलगाम ( ९५ किमी ) , गुलमर्ग ( ५६ किमी ) , सोनमर्ग ( ८२ किमी ) येथे ट्रेकिंगचे अनेक मार्ग आहेत . ट्रेक आयोजित करणारे व्यावसायिक व गाइड यांची सोय या ठिकाणी आहे . काश्मीर पर्यटन विभागातून ट्रेकची माहिती व साहाय्य मिळू शकते . पहेलगाम येथे जवाहर इन्स्टिटय़ूट ऑफ माउंटेनियिरग आणि गुलमर्ग येथे इंडियन इन्स्टिटय़ूट ऑफ स्कीइंग अॅण्ड माउंटेनियिरग आहे . त्यांच्याकडेही माहिती व साहाय्य मिळू शकते . स्वतची साधनसामुग्री घेऊन स्थानिक मार्गदर्शकाच्या साहाय्यानेही ट्रेक करता येतात . या परिसरातील काही प्रसिद्ध ट्रेक – पहेलगाम येथून कोलाहाई ग्लेशियर ( ११००० फूट ) ट्रेक , अमरनाथ ( १२९९५ फूट ) ट्रेक , येम हार ट्रेक , तारसार मारसर लेक ट्रेक करता येतात . सोनमर्ग येथून किशनसार – विशनसार लेक , बाझकल पास ( १३७६० फूट ) , गंगाबल , वानगट असा जास्त उंचावरील ट्रेक करता येतो . जम्मू ते श्रीनगर मार्गावरील किश्तवाड येथून सिन्थन ( ११७०० फूट ) व मर्गन ( १२५०० फूट ) पास ट्रेक करता येतो . गुलमर्ग परिसरात खिलन मर्ग ( १०००० फूट ) ट्रेक , तोसा मदान ट्रेक , लीनमर्ग ट्रेक असे लहान लहान , सुंदर ट्रेक आहेत . लडाख लडाखच्या उत्तरेला काराकोरम रांग व दक्षिणेला महा हिमालय रांग आहे . लेह हे लडाखचे प्रमुख नगरी केंद्र ११ हजार ५०० फूट उंचीवर वसलेले आहे . हे देशाच्या इतर भागाशी हवाई व रस्ते मार्गाने जोडलेले आहे . मनाली ते लेह ४८७ किमी असून केलोंग येथे मुक्काम करून दोन दिवसांत लेहला पोहोचता येते . हा मार्ग अत्यंत खडतर पण नितांत सुंदर आहे . तसेच श्रीनगर ते लेह ४३४ किमी असून कारगिल येथे मुक्काम करून दोन दिवसांत लेह गाठता येते . जगातील सर्वोच्च रस्ते मार्ग खारदुंगला िखड लेहपासून ३९ किमीवर आहे . लेह अति उंचावर असल्याने शरीराला विरळ हवामानाशी जुळवून घ्यायला योग्य वेळ द्यावा लागतो . त्यासाठी योग्य ती खबरदारी घ्यावी लागते . लडाखमधील स्टोक कांगरी शिखर पायथ्याचा ( १६३१८ फूट ) ट्रेक प्रसिद्ध आहे . तसेच लेह ते सुरू खोरेमाग्रे कारगिल ट्रेक , लेह – मरखा खोरे – झंस्कार ट्रेक असे अनेक ट्रेक मार्ग आहेत . हिमाचल प्रदेशमधून लडाखमध्ये जाण्यासाठी दारचा ते पदम यामधील डोंगररांगेतील िखडी ओलांडून लेह गाठता येणारेही ट्रेक आहेत . हिमाचल प्रदेश हिमाचल प्रदेशची ट्रेकिंगच्या दृष्टीने अनेक नागरी केंद्रे आहेत . त्यांपकी डलहौसी व धरमशाला येथे पठाणकोटहून जाता येते . येथून धवलाधार डोंगररांगेतील िखडी ओलांडणारे सुमारे साताठ ट्रेकमार्ग आहेत . तसेच मणीमहेश डोंगररांगेतही ट्रेक करता येतात . डलहौसीजवळील चम्बा येथून पीरपंजाल डोंगररांग ओलांडून लाहौल खोऱ्यात जाणारे अनेक ट्रेक आहेत . मनाली हे हिमाचलचे प्रमुख ट्रेकिंग केंद्र आहे . मनालीला दिल्ली व चंदिगड येथून बसने पोहोचता येते . मनाली ते बियास कुंड ( १२००० फूट ) ट्रेक , जगतसुख ते देवतिब्बा बेस कॅम्प ( १४५०० फूट ) ट्रेक , मनाली ते हमता पास ( १३७०० फूट ) ट्रेक , मणीकरण मार्गावरील कसोल येथून ग्रहण , नगारू माग्रे सार पास ( १२५०० फूट ट्रेक , कसोल येथून रसोल ज्योत , मलाना माग्रे चंद्रखानी पास ( १२१०० फूट ) ट्रेक , असे अनेक सोपे ट्रेक आहेत . मनाली लेह मार्गावरील रोहतांग पास ओलांडली की लाहौल खोऱ्यात पोहोचतो . येथे पावसाचे प्रमाण खूप कमी असल्याने सर्व भूप्रदेश राकट दिसतो . येथे जून ते ऑक्टोबरदरम्यान ट्रेक करता येतात . किन्नोर पर्वतीय प्रदेश झेलम नदीच्या खोऱ्याने तयार झालेला आहे . येथे सिमला येथून जाता येते . या परिसरात लियो पर्गीयाल हे प्रमुख शिखर आहे . गढवाल - कुमाऊ हिमालय गढवाल - कुमाऊ हिमालय हा सतलज व नेपाळ सीमेवरील काली नदी यांच्यामधील उत्तरांचल राज्यात विस्तारलेला पर्वतीय प्रदेश आहे . यात नंदादेवी , कामेट , नंदाकोट , गंगोत्री , भागीरथी , शिविलग , नीलकंठ अशी अनेक उतुंग शिखरे आहेत . गढवाल हिमालयात जाण्यासाठी डेहराडून व हृषीकेश येथून वाहनाने जाता येते . या हिमालयात यमुनोत्री , गंगोत्री , केदारनाथ , बद्रीनाथ ही प्रमुख धार्मिक स्थाने असल्याने वाहतुकीच्या व इतर सोयी चांगल्या विकसित झाल्या आहेत . गढवाल व कुमाऊ मंडल विकास निगम हे चांगल्या सुविधा पुरविण्यासाठी प्रयत्नशील असते . गढवाल हिमालय ट्रेक मसुरी – नागतीब्बा ( १०००० फूट ) ट्रेक . पुरोला – सांकरी – हर की धून ( ११७०० फूट ) ट्रेक . सांकरी – जुडा तलाव – केदार कंठ शिखर ( १२५०० फूट ) - धुंदा – तलोटी – तालुका ट्रेक . हनुमान चट्टी – दोदिताल – अगोडा – उत्तर काशी ट्रेक . गंगोत्री – भोजबासा – गोमुख ( १२५०० फूट ) – तपोवन ( १३००० फूट ) ट्रेक . गुट्ट – पंवाली कंठा ( १३००० फूट फूट ) – त्रिजुगी नारायण – सोनप्रयाग ट्रेक . गुट्ट – रिह – कल्याणी – भेलबागी – खाटलिंग ग्लेशियर ( १२२०० फूट ) – मसर ताल ट्रेक . कालीमठ – मदमहेश्वर ( १०८०० फूट ) ट्रेक . गोिवद घाट – घांगरिया – व्हॅली ऑफ फ्लॉवर्स – हेमकुंड ( १४२०० फूट ) ट्रेक . कुमाऊ परिसरात जाण्यासाठी हलद्वानीपर्यंत ट्रेनने जाता येते . तेथून पुढे वाहनाने प्रवास करावा लागतो . येथे ननिताल , अलमोडा , बागेश्वर , पिठोरागड अशी नागरी केंद्रे आहेत . कुमाऊ हिमालय ट्रेक - बागेश्वर – सोंग – लोहारखेत – ढाकोरी – द्वाली – काफनी ग्लेशियर – िपढारी ग्लेशियर ( १०९०० फूट ) . बागेश्वर – मंडोली – लोहा जंग पास - अली बुग्याल – बेदनी बुग्याल . मुन्शियारी – लीलाम गाव – बागुदियार – रालाम ग्लेशियर – मिलाम ग्लेशियर ( १३९०० फूट ) नेपाळ हिमालय नेपाळ हिमालय हा काली , कर्नाळी , गंडकी , कोशी नद्यांच्या मधील सर्वोच्च शिखरांनी संपन्न असा पर्वतप्रदेश आहे . यात आठ हजार मीटरवरील १४ पकी आठ शिखरे आहेत . नेपाळची राजधानी काठमांडू येथे विमानाने व लखनौ , पटना , सिलीगुडी येथून वाहनाने जाता येते . हा प्रदेश सर्वोच्च शिखरांचा असल्याने सोपे अवघड असे अनेक ट्रेक येथे आहेत . नेपाळमध्ये अनेक ट्रेकमार्गावर भोजन व निवास व्यवस्था असते , त्यामुळे येथे ट्रेक करणे सोयीचे असते . एव्हरेस्ट बेस कॅम्प ट्रेक – काठमांडू ते लुक्ला विमानाने . लुक्ला ( ९३००० फूट ) , फाकिदग , नामचे बझार ( ११३०० फूट ) , थँगबोचे , फेरीचे , लोबुजे , गोरकशेप ( १६९०० फूट ) , एव्हरेस्ट बेस कॅम्प ( १७६०० फूट ) . अन्नपूर्णा बेस कॅम्प ट्रेक – पोखरा – नौनदनरा – ग्यांडरुंग – कुल्डी – िहकू – अन्नपूर्णा बेस कॅम्प ( १२००० फूट ) . पोखरा येथून जॉमसॉम व मुक्तिनाथ ट्रेक करता येतात . हेलांबू , गोसाई कुंड व लांगटांग हा प्रदेश काठमांडूच्या उत्तरेला सुमारे ७० किमीवर आहे . या तीनही भागांत आठ - दहा दिवसांचे छान ट्रेक करता येतात . सिक्कीम हिमालय सिक्कीम हिमालय हा कोशी व अमो नद्यांच्या मधील छोटय़ाशा सिक्कीम राज्याचा पर्वतीय प्रदेश आहे . यात कांगचेनजुंगा हे भारतातील सर्वोच्च व जगातील तिसरे सर्वोच्च शिखर आहे . सिलीगुडी येथे विमानाने व रेल्वेमार्गाने पोहोचता येते . तेथून १२४ किमीवरील गंगटोक या सिक्कीमच्या राजधानीच्या नगरात वाहनाने जावे लागते . गोईचाला ट्रेक – योक्सुम – बकिम – झोंगरी ( १२७०० फूट ) , थांगसिंग , लांबी लेक ( १५८०० फूट ) , गोईचाला ( १७५०० फूट ) . हिले ट्रेक – हिले , वरसी , डेंटाम , सोरेंग , हिले . दार्जििलग ट्रेक – दार्जििलग , मने भंज्यांग , टोंगलु , संदक फु , फालोद ट्रेक . आसाम हिमालय आसाम हिमालय हा अमो ते लोहित नद्यांच्या मध्ये भूतान , अरुणाचल प्रदेश व तिबेट यांच्यात विस्तारलेला पर्वतीय प्रदेश आहे . येथे चोमलहारी , कुल्हा कांगरी व हिमालयाच्या पूर्व टोकावरील शेवटचे नामचे बारवा शिखर आहे . भूतान भूतानला जाण्यासाठी कोलकाता येथून विमानाने व सिलीगुडी येथून भूतान सीमेवरील जय गाव / फुंटशिलाँगमाग्रे थिम्फूला वाहनाने जाता येते . थिम्फू , पारो ही येथील प्रमुख नागरी केंद्रे आहेत . थिम्फू येथून सामतेन्गांगचा चार दिवसांचा ट्रेक करता येतो . तसेच पारो येथून यालीला पास ( १५००० फूट ) माग्रे चोमोलहारी शिखर दर्शनाचा ट्रेक करता येतो . अरुणाचल प्रदेश अरुणाचल प्रदेश हे पूर्वोत्तर राज्यातील सर्वात मोठे राज्य . पण त्यामानाने लोकसंख्या खूप कमी आहे . हिमालयातून येणाऱ्या वेगवान नद्यांच्या प्रवाहामुळे रस्ते विकसित करणे कठीण जाते . त्यामुळे प्रवास करणे जिकिरीचे होते . त्यातल्या त्यात तवांगचा मार्ग चांगला विकसित होत आहे . गोरीचेन शिखर ( ६८५८ मी . ) हे अरुणाचल प्रदेशचे सर्वात उंच शिखर आहे . या शिखराच्या बेस कॅम्पला जाणारा ट्रेक प्रसिद्ध आहे . त्यासाठी सेला पासनंतर व तवांगच्या आधी असलेल्या जंग येथून रोह , ब्रोकशेर , िथगबू , मागो , जीथांग , मेरूथांगमाग्रे गोरीचेन बेस कॅम्पचा ट्रेक करता येतो . तसेच बोम्डीला ते दिरांग ट्रेक , तवांग ते गोसिला पास ट्रेक करता येतो . अशा या हिमालयात भ्रमंतीसाठी जायचे म्हणजे पर्वणी असते . पण त्यासाठी योग्य तयारीही करणे आवश्यक आहे . हल्ली एकंदरीतच या क्षेत्रातील व्यापारी शिरकाव्यामुळे सारं काही सोप्पं झालंय या भावनेने अनेकजण किमान तयारीशिवाय भटकंतीला जाताना दिसतात . अतिउंचावरील वातावरणाशी जुळवून घेण्यासाठी पुरेसा वेळ दिला जात नाही , फाजील आत्मविश्वासापोटी भलती साहसं केली जातात . हे सर्व पूर्णपणे टाळले पाहिजे . निसर्ग तुम्हाला कायमच साद घालत असतो , त्याच्या हाकेला ओ देत त्याचा मान राखत त्यात रममाण झालात तर मिळणारा आनंद अवर्णनीय असतो . ट्रेकची तयारी * हिमालयातील ट्रेकसाठी विशेष तांत्रिक कौशल्याची आवश्यकता नसते . वापरात असलेल्या पायवाटेवरून ट्रेक करणे निर्धोक असते . ट्रेकचा थोडा अनुभव व शारीरिक तंदुरुस्ती असलेल्या कोणालाही योग्य त्या मार्गदर्शनाखाली निर्भयपणे ट्रेक करता येतात . * ट्रेकला जाण्यापूर्वी किमान एक - दोन महिने आधी ट्रेकचा सराव करणे लाभदायक असते . त्यामुळे आपल्या स्नायूंना व्यायाम मिळतो . तसेच हिमालयात ट्रेकला जाण्यापूर्वी वैद्यकीय सल्ला घ्यावा व सोबत प्रथमोपचाराचा संच ठेवावा . * ट्रेकसाठी योग्य कपडे , अन्न व साधने घेणे अत्यंत आवश्यक असते . योग्य गरम कपडे , बूट , रेनकोट , गॉगल , टोपी , टॉर्च , नायलॉन - वुलन सॉक्स , वुलन ग्लोव्ह्ज , पाण्याची बाटली इत्यादी प्लास्टिकच्या पिशवीत टाकून सॅकमध्ये ठेवावेत . बूट वापरातले असावेत जेणेकरून ब्लिस्टर होण्याची शक्यता कमी होते . * खाण्यासाठी जास्त उष्मांक देणारे पदार्थ खावेत . ट्रेक करताना सोबत सुके खाण्याचे पदार्थ जवळ ठेवावेत व थोडे थोडे खात राहावे . भरपूर पाणी प्यावे . उपाशीपोटी ट्रेक करू नये . ओले कपडे घालून ट्रेक करू नये . त्यामुळे त्रास होऊ शकतो . * डोंगरात असताना ट्रेक सकाळी लवकर सुरू करावा आणि दुपारी तीन - चार वाजेपर्यंत मुक्कामी पोहोचावे . साधारणपणे हिमालयात दुपारी ढग जमा होऊन हवामान खराब होते . पावसाचीही शक्यता असते . त्यामुळे दिवसाउजेडी रात्रीचा स्वयंपाक करून लवकर निजावे व लवकर उठावे हा दिनक्रम सोयीचा असतो . * आठ हजार फुटांपेक्षा जास्त उंचीवरील ट्रेक करताना सावकाश उंची गाठावी . दहा हजार फुटांवरील उंची गाठण्यापूर्वी किमान तीन - चार दिवस विरळ हवेशी शरीराला जुळवून घेण्यासाठी द्यावेत . अति उंचावर प्राणवायूच्या कमतरतेमुळे त्रास होत असेल तर खालच्या उंचीवर जाणे योग्य असते . हृदयविकार , अस्थमा , उच्च रक्तदाब असलेल्यांनी अति उंचावरील ट्रेक करू नयेत . हिमालयातील ट्रेकसाठी योग्य ऋतू हिमालयात साधारणपणे मार्च ते मे आणि ऑक्टोबर ते नोव्हेंबर या कालावधीत ट्रेक करणे सोयीचे असते . डिसेंबर ते फेब्रुवारी हिवाळा असतो . हिवाळ्यातही कमी उंचीवरील नागरी भागाजवळील छोटे ट्रेक करता येतात . हृषीकेश यादव response . lokprabha @ expressindia . com सौजन्य : लोकप्रभा


आगामी काळात जनुकीय तंत्रज्ञानाच्या मदतीने मुलांना लहान असताना व पुढे मोठे झाल्यावर कोणते रोग होणार हे आधीच समजण्याची सोय झाली आहे . त्यात आता एका साध्या डीएनए चाचणीमुळे मुलांना होणारे १९३ रोग आधीच ओळखता येणार असून त्यात फेफरे , कर्करोग या रोगांचा समावेश आहे . अमेरिकेतील एका जनुक चाचणी कंपनीने ही चाचणी शोधून काढली आहे . यात गालातील जनुकीय नमुने घेऊन मुलाला पुढे कुठले रोग होणार , हे आई - वडील जाणून घेऊ शकणार आहेत . सेमा ४ नॅटॅलिस ही चाचणी आधीच्या चाचण्यांपेक्षा पाचपट अधिक रोगांचे निदान आधीच होणार आहे . सध्या अमेरिकी रुग्णालयात अशा जनुकीय चाचण्या असल्या तरी त्यात आधीच समजणाऱ्या रोगांची संख्या कमी आहे . फेफरे , मणक्याचे रोग , मुलांचे कर्करोग अशा चाचणीत ओळखता येतात . या चाचणीला मान्यता मिळाली असून त्यामुळे रोगनिदानात प्रगती होणार आहे , असे सेमा ४ चे मुख्य कार्यकारी अधिकारी एरिक शा यांनी सांगितले . आताच्या काळात मुलांना होणारे रोग ओळखणे हे व्हिटॅमिनची गोळी घेण्याइतके सोपे होत चालले आहे , असे सांगून ते म्हणाले की , सेमा ४ नॅटॅलिस या चाचणीत मुलांच्या जनुकांचे अचूक विश्लेषण करून आनुवंशिक रोग ओळखता येतात . लहान बाळांचे आजारही यात समजू शकतात , असा दावा करण्यात आला आहे .


हॉलिवूडची प्रसिद्ध जोडी जेनिफर अॅनिस्टन आणि जस्टिन थेरोक्स विभक्त झाले आहेत . आपला विवाह संपुष्टात आला असल्याची औपचारिक घोषणा त्यांनी केली आहे . ऑगस्ट २०१५ मध्ये जेनिफरनं जस्टिनशी विवाह केला होता . २०१२ पासून जेनिफर आणि जस्टिन लिव्ह इन रिलेशनशिपमध्ये होते . जेनिफर ही ब्रॅड पिटची पूर्वाश्रमीची पत्नी आहे . जेनिफर आणि जस्टिनचं विभक्त होणं चाहत्यांसाठी मोठा धक्का तर आहेच पण कुठेतरी जेनिफरनं ब्रॅड पिटकडे परत जावं अशीही प्रतिक्रीया त्यांचे जगभरातले चाहते सोशल मीडियावर व्यक्त करत आहेत . ‘फ्रेंड्स’ या मालिकेत जेनिफरनं रेचल ग्रीनची भूमिका साकारली होती . या मालिकेतून जेनिफर जगभरात प्रसिद्ध झाली होती . ब्रॅड पिटशी घटस्फोट झाल्यानंतर दहा वर्षांनी तिनं जस्टिन थेरॉक्सशी विवाह केला . पण लग्नाला तीन वर्ष पूर्ण होण्याच्या आताच दोघांनी विभक्त होण्याचा निर्णय घेतला . २०१२ मध्ये ‘वंडरलस्ट’ या चित्रपटाच्या सेटवर जेनिफर व जस्टिन यांची भेट झाली होती . त्यानंतर ओळखीचं रुपांतर प्रेमात झालं होतं . पण , आता नातं संपलं असल्याची औपचारिक घोषणा करत हे दोघंही विभक्त झाले आहेत . आम्ही खासगीतच विभक्त होण्याचा निर्णय घेणार होतो , पण आमच्या नात्याबद्दल अनेक चर्चांना या इंण्डस्ट्रीत उधाण आलं होतं म्हणूनच आम्ही चाहत्यांना सत्य सांगण्याचा निर्णय घेतला असल्याचं या दोघांनी म्हटलं आहे . पती पत्नी म्हणून आमचं नात संपुष्टात आलं असलं तरी , आमच्यात मैत्रिचं नात मात्र कायम राहिल आणि आयुष्यभर आम्ही मैत्री जपण्याचा प्रयत्न करु असंही तिनं म्हटलं आहे . गेल्या काही दिवसांपासून हे जोडपं एकमेकांपासून विभक्त राहत असल्याच्या चर्चाही होत्या . जेनिफर लॉस एन्जेलिसमध्ये तर जस्टिन न्यूयॉर्कमध्ये राहत होता , त्यामुळे काही महिन्यांपूर्वीच हे दोघं एकमेकांपासून वेगळे झाले होते पण विविध चर्चांना आणि अफवांना आलेलं उधाण पाहता या दोघांनी अखेर विभक्त झाल्याची औपचारिक घोषणा करत चाहत्यांना मोठा धक्का दिला .


मुंबईः ' आयपीएल ' चा दहावा मोसम संपल्यानंतर आता भारतीय क्रिकेट नियामक मंडळाने ( बीसीसीआय ) या स्पर्धेच्या नव्या पर्वाची तयारीही सुरू केली आहे . ' आयपीएल ' चे पहिले पर्व दहा वर्षांसाठी होते . या पर्वाची काल ( रविवार ) सांगता झाली . आता पुढील पर्वासाठी टेलिव्हिजन आणि डिजिटल हक्क विकण्यासाठी ' बीसीसीआय ' ने 17 जुलैपासून प्रक्रिया सुरू करण्याचे जाहीर केले आहे . ' आयपीएल ' चे पहिले पर्व दहा वर्षांसाठी असले , तरीही यापुढे पाच वर्षांसाठीच हक्क विकले जाणार आहेत . सध्या या स्पर्धेच्या भारतातील प्रक्षेपणाचे हक्क ' सोनी ' कडे होते ; तर परदेशातील आणि डिजिटल प्रक्षेपणाचे हक्क ' स्टार इंडिया ' कडे होते . वास्तविक , पुढील पर्वासाठीच्या निविदा प्रक्रियेस ' बीसीसीआय ' ने गेल्या वर्षी सप्टेंबरमध्ये सुरवात केली होती . पण लोढा समिती आणि ' बीसीसीआय ' मधील वादामध्ये या प्रक्रियेस खीळ बसली . ' आयपीएल ' च्या पुढील पर्वासाठी विविध निविदांची ' टाईमलाईन ' निश्चित करण्यासाठी ' आयपीएल ' च्या प्रशासकीय समितीची दोन दिवसांपूर्वी बैठक झाली . त्यामध्ये सर्वोच्च न्यायालयाने नियुक्त केलेल्या प्रशासकांच्या समितीचे सदस्यही उपस्थित होते . ' आयपीएल ' च्या मुख्य प्रायोजकासाठीची निविदा प्रक्रिया 31 मेपासून सुरू होईल .


टेलिव्हिजन विश्वात दरदिवशी काही लहानमोठे खटके उडतच असतात . पण , अभिनेत्री किश्वर मर्चंटच्या बाबतीत मात्र परिस्थिती जास्त चिघळली असल्याचं लक्षात येत आहे . काही दिवसांपूर्वीच वर्कआऊट सेशन्समध्ये किश्वरच्या पायाला दुखापत झाली होती . त्यामुळे तिच्या मालिकांच्या चित्रीकरणाच्या वेळापत्रकावरही याचा परिणाम झाल्याचं पाहायला मिळालं . ‘सावित्री देवी कॉलेज अॅण्ड हॉस्पिटल’ या मालिकेत काम करणाऱ्या किश्वरने तिला मालिकेच्या टीमकडून मिळालेल्या वागणुकीबद्दल नाराजी व्यक्त केली . इतकंच नाही तर तिने मालिका सोडण्याचाही निर्णय घेतला आहे . मालिकेच्या निर्मात्यांबद्दल तीव्र शब्दांत नाराजी व्यक्त केली . ‘इंडियन एक्स्प्रेस’शी संवाद साधताना किश्वर म्हणाली , ‘महिन्यातील जवळपास २५ दिवस मी या मालिकेसाठी देऊ केले होते . त्यातही फक्त दोन दिवसांचं चित्रीकरण होतं . वारंवार त्यांनी मला ताटकळत ठेवलं आणि जेव्हा मी मालिका सोडण्याचा निर्णय घेतला तेव्हा मात्र ते मालिका न सोडण्यासाठी माझ्यामागे गयावया करु लागले . ही किती वाईट गोष्ट आहे . ’ किश्वर नेहमीच तिचा स्पष्टवक्तेपणा आणि ठाम निर्णयांसाठी ओळखली जाते . त्यामुळे या बाबतीतही तिने लढा देण्याचा निर्णय घेतला असल्याचं तिच्या बोलण्यातून स्पष्ट होत होतं . ‘सावित्री देवी कॉलेज अॅण्ड हॉस्पिटल’ या मालिकेच्या निर्मांत्यांविषयीसुद्धा तिचं मत दूषित झालं असून , त्यांच्यासोबत काम करण्याचा अनुभव फारच वाईट असल्याचंही तिने सांगितलं . ‘रश्मी शर्मा प्रॉडक्शनसोबत काम करण्याचा अनुभव खूपच वाईट होता . त्यांना कलाकार आणि त्यांच्या वेळेची काहीच किंमत नाही . त्यांनी माझ्या भूमिकेची काहीच आखणी केली नव्हती आणि ते मला मालिका सोडण्याचीही परवानगी देत नाहीत . मी दुखापतग्रस्त असतानाही चित्रीकरणासाठी गेले होते . पण , आता मी चित्रीकरण करु शकत नाही असं कारण देत त्यांनीच माझी भूमिका ‘रिप्लेस’ केल्याचं सांगितलं . त्यांनी माझ्याऐवजी कोणा दुसऱ्या अभिनेत्रीच्या नावाची निवड करण्याआधीच मी मालिका सोडण्याची इच्छा व्यक्त केली होती ही बाब ते स्वीकारतच नाही आहेत’ , असंही ती म्हणाली . किश्वरने तिच्या इन्स्टाग्राम अकाऊंटवरुन यासंबंधीचं एक ओपन लेटरही शेअर केलं . यामध्ये तिने कार्यक्रमाच्या निर्मातीला खडे बोल सुनावले . आपल्या भूमिकेसाठी जवळपास चार महिने वाट पाहिल्यानंतर आता जेव्हा मालिका सोडण्याचा निर्णय आपण घेतला तेव्हा त्यांनी चित्रीकरणास सुरुवात केली , असं तिने म्हटलं आहे . वाचा : अभिनयाव्यतिरिक्त बॉलिवूडकरांचे ‘हे’ आहेत ‘इन्कम सोर्स’


गुगल आणि सोशल नेटवर्कींग साईटसचा सध्या मोठ्या प्रमाणात वापर केला जातो . याचा वापर वेगवेगळ्या कामांसाठी केला जातो . मात्र हल्ली चुकीच्या गोष्टींसाठीही या माध्यमाचा वापर केला जातो . गुगल या सर्च इंजिनचा तसेच फेसबुकसारख्या सोशल मीडिया साईटसचा वापर करुन दहशतवादी कारवायांशी लढा देण्याचा क्रांतीकारी निर्णय ब्रिटनने घेतला आहे . गुगल आणि फेसबुकच्या मदतीने दहशतवादी कारवाया रोखणार असल्याचे देशाच्या सुरक्षा मंत्र्यांनी म्हटले आहे . काही हॅकर्सतर्फे सोशल मीडियाचा वापर करुन डेटा गोळा करण्याचे काम केले जाते . हा डेटा विकण्यासाठी मोठ्या प्रमाणात पैसेही घेतले जातात . दहशतवादी या पद्धतीचा वापर करुन एखाद्या देशाची माहीती मिळविणे आणि त्याचा दहशतवादी कारवायांसाठी वापर करणे असे प्रकार सध्या वाढले आहेत . मात्र अशाप्रकारच्या हॅकर्सकडे विशेष लक्ष दिले जाणार असून त्यांना रोखण्यासाठी विशेष यंत्रणा नेमण्यात येणार असल्याचे सुरक्षा मंत्री म्हणाले . अनेकदा सार्वजनिक सुरक्षेपेक्षा खासगी फायद्याचा विचार केला जातो . लोन घेण्यासाठी किंवा टॅक्स भरताना आपण काही गोष्टी सर्च करतो . मात्र हॅकर याच गोष्टीचा फायदा घेऊन आपली माहिती काढण्याचा प्रयत्न करतात . त्यामुळे आता देशाचे सायबर सेल याबाबतीत विशेष दक्ष राहणार असल्याचे बोलले जात आहे . यासाठी वापरण्यात येणाऱ्या तंत्रज्ञातही मोठ्या प्रमाणात बदल करण्यात आले आहेत . त्यामुळे अशाप्रकारच्या शोधकार्यासाठी विशेष कर्मचाऱ्यांची नेमणूक कऱण्यात आली असून तज्ज्ञांचा सल्ला घेतला जात आहे . तसेच काही कंपन्यांचीही मदत घेतली जात असल्याचे यु - ट्यूबच्या प्रवक्त्यांकडून सांगण्यात आले आहे .


भारतातील तरुणांना विचारा की तुम्हाला तुमचे नवे वर्षे कुठे साजरे करायला आवडेल तर त्याचे उत्तर बहुसंख्य लोक हे गोवा असेच देतील . गोव्यामध्ये ३१ डिसेंबर साजरे करणे म्हणजे खरोखरच पर्वणी आहे . गोव्यातील निसर्गरम्य बेटांवर नवीन वर्ष साजरे केले तर वर्षभर काम करण्याची ऊर्जा मिळते असे म्हणणाऱ्यांची संख्या कमी नाही . गोव्यात असंख्य बेटे , क्लब , पब्स आहेत जिथे तुम्ही तुमचे नवे वर्ष साजरे करू शकता परंतु त्यातील सर्वात खास अशा पाच बेटांची यादी आम्ही देत आहोत जेणेकरुन तुमच्या वेळेचा पुरेपूर सदुपयोग होऊन तुम्ही नवीन वर्षाचा जास्तीत जास्त आनंद घेऊ शकाल . गोव्यातील सर्वात प्रसिद्ध बेटे ही बागा , कलंगुट , कॅंडोलिम , अंजुना ही आहेत परंतु त्याबरोबरच काही अशी बेटे आहेत जी कमी लोकप्रिय आहेत परंतु तितकीच सुंदर आहे त्याबरोबरच तुमच्या खास व्यक्तींबरोबर वेळ घालविण्यासाठी ती अगदी योग्य आहेत . १ . मोबोर बेट – गोव्यामध्ये ज्या पार्टी आणि नाचगाणी होतात त्या पेक्षा काही वेगळे नववर्षासाठी करण्याची तुमची इच्छा असेल तर या ठिकाणी जरुर भेट द्या . मोबोर बेट हे पार्टीपेक्षा अॅडवेंचर स्पोर्ट्ससाठी जास्त प्रसिद्ध आहे . विविध अॅडवेंचर स्पोर्टस खेळून दमल्यानंतर या बेटांवर तुम्ही काही क्षण निवांत घालवू शकतात . पॅरासेलिंग , वेकबोर्डिंग , रिंगो राइड इत्यादी खेळांचा अनुभव तुम्ही घेऊ शकता . त्याबरोबर डॉल्फिन पाहण्याचा आनंदही तुम्ही येथे घेऊ शकता . रोमॅंटिक संध्याकाळ घालविण्याचा तुमचा विचार असेल तर हे ठिकाण अगदी योग्य आहे . २ . वागातोर बेट – पणजीपासून अवघ्या २२ किलोमीटरवर हे बेट आहे . बाकीच्या बेटांच्या तुलनेत येथे कमी गर्दी असते परंतु हे ठिकाण अतिशय सुंदर आहे . पांढऱ्या वाळूने व्यापलेला समुद्री किनारा , काळे पाषाण , नारळांची झाडे अशा नैसर्गिक सौंदर्याने नटलेला हा परिसर आहे . त्याबरोबरच येथे ५०० वर्षे जुना पोर्तुगीज किल्ला आहे . गोव्यातील शांत बेटांपैकी एक बेट अशीच या बेटाची ओळख आहे . या बेटावर जास्त इस्राइलचे पर्यटक येतात असे स्थानिक लोकांचे म्हणणे आहे . ३ . कलंगुट बेट – काही वेळा नवीन जागांचा शोध घेणे आणि तेथे जाणे हे योग्यच असते परंतु गोव्यात येऊन कलंगुट बेटाला भेट दिली नाही असे जर तुम्ही कुणाला सांगितले तर ते अविश्वसनीयच वाटेल त्यामुळे गोव्यातील पर्यटकांच्या दृष्टीने सर्वात लोकप्रिय बेटावर पार्टी करण्याचा अनुभव निश्चितच वेगळा ठरेल . गोवा ज्या ज्या कारणांसाठी प्रसिद्ध आहे जसं की संगीत , डीजे , डान्स , बीअर या सर्व गोष्टी येथे तुम्हाला मिळतील . या ठिकाणी जाण्याचा विचार करीत असाल तर त्वरित हालचालीस लागा कारण अगदी शेवटच्या घटकेला ‘हाऊसफुल्ल’चा बोर्ड पाहवा लागण्यासारखे दुसरे दुर्भाग्य नाही . ४ . पलोलेम बेट – हे बेट दक्षिण गोवामध्ये आहे . गेली कित्येक वर्षे हे बेट काहीशा अज्ञातवासात असल्याप्रमाणेच होते परंतु गेल्या काही वर्षात या बेटाचा विकास झाला आहे . या बेटाचे वैशिष्ट्य म्हणजे इथला सुर्योदय आणि सुर्यास्त . आपल्या प्रियजनांसोबत नवे वर्ष साजरे करण्यासाठी हे बेट अतिशय योग्य ठरू शकेल . ५ . बागा बेट – जर गोव्याला येणे हे तुमचे ‘वन टाइम अफेअर’ असेल आणि नवे वर्ष हे नव्या वर्षासारखेच साजरे करायचे असेल तर बागा बीचला नक्की भेट द्या . हे व्यावसायिकदृष्ट्या महत्त्वपूर्ण बेट मानले जाते . येथे पर्यटकांची वर्दळ मोठ्या प्रमाणात असते . याठिकाणी बाजार हट करण्यासाठी उत्तम शॉप्स आहेत , फूट स्पा , क्लब , कसिनो , उत्तमोत्तम खाण्याची ठिकाणी या बीचवर आहेत तेव्हा तुमच्यासोबत इतर पर्यटकही येथे खूप मोठ्या प्रमाणात येतील हे गृहित धरुनच येथे जावे .


सलमानच्या वागण्याबोलण्यावर सलिम खान तर एकाद्या सामाजिक राजकीय घडामोडीवर जावेद अख्तर आपापल्या पध्दतीने प्रतिक्रिया देतात वा ट्वीट करतात . आपला असा स्वतंत्र बाणा जपणारे हे दोघे एकेकाळी चक्क एकत्र काम करत होते . सलिम खान खरं तर अभिनय करायचे . विजय आनंद दिग्दर्शित तिसरी मंजील मध्ये शम्मी कपूर वो हसिना जुलफोंवाली नाचत असताना सलिम आपल्याला ड्रम वाजवताना दिसतो . जावेदशी त्यांची पटकथा संवाद लेखनात जोडी जमली आणि बरेच काही घडले . पूर्वीचे चित्रपट पाहताना त्यात अनेकदा स्टोरी डिपार्टमेंट असे श्रेयनामावलीत वाचायला मिळते . सलिम - जावेद जोडीने पटकथा - संवाद लेखनाला प्रतिष्ठा व मूल्य दिले . ‘जंजीर’ने त्याना नावारुपाला आणले . पण त्याच ‘जंजीर’च्या मोठ्या पोस्टरवर आपले नाव नाही हे पाहून त्यानीच ते त्यावर टाकल्याचा किस्सा आजही सांगितला जातो . ‘जंजीर’ने . . विशेष करून जावेदने आपल्याला सूडनायक प्रतिमा दिल्याचे अमिताभ कायम सांगतो . ‘दीवार’ ‘शोले’ , ‘त्रिशूल’ , ‘शान’ , ‘दोस्ताना’ , ‘डॉन’ , ‘शक्ती’ इत्यादी… चित्रपटांमधूनची त्यांच्या यशस्वी कारकिर्दीची घौडदौड अचंबित करणारी होती . मनमोहन देसाई आणि प्रकाश मेहरा यांच्याशी त्यांचा पटकथा लेखक महत्वाचा की दिग्दर्शक असा वादही झाला . दुर्दैवाने या जोडीचा ‘इमान धरम’ फ्लॉप ठरल्याने मनजी सरस ठरले . राजेश खन्नाशी वाद झाल्याने या जोडीने ‘हमशकल’ व ‘भोला भाला’ या चित्रपटत पटकथाकार म्हणून नाव न देण्याचे ठरवले . चित्रपटसृष्टीत इतरही गोष्टीत गाजणारी ही भक्कम जोडी फुटली . जावेदने गीतलेखनाकडे मोर्चा वळवला म्हणून ही जोडी फुटली की शबाना आझमीने जावेदला स्वतंत्रपणे लेखनाचा सल्ला दिल्याने ही जोडी फुटली यावर बराच काळ चर्चा रंगत राहिली . त्यात हे दोघे पुन्हा एकत्र येण्याची शक्यता मात्र मावळत गेली . दिलीप ठाकूर


जिओने वर्षभरापूर्वी टेलिकॉमच्या क्षेत्रात प्रवेश करत धक्का दिला होता . जिओच्या धमाकेदार ऑफर्समुळे बाजारातील इतर कंपन्यांचे धाबे दणाणले होते . काही दिवसांपूर्वी जिओने आपला फोन बाजारात दाखल करत टेलिकॉम क्षेत्रात आणखी एक धक्का दिला होता . त्यानंतर ग्राहकांना विविध ऑफर्स देत सातत्याने आकर्षिक करण्यात जिओ यशस्वी झाले आहे . आता जिओने आणखी एक धमाका केला असून ५६ दिवसांसाठी ११२ जीबी ४ जी डेटा मोफत देणार असल्याचे जाहीर केले आहे . आता हा डेटा सहजासहजी मिळणार नसून त्यासाठी ग्राहकांना एक गोष्ट करावी लागणार आहे . आता ही गोष्ट काय ते पाहूयात . रिलायन्सच्या या नव्या ऑफरचे नाव जियोफोन मॅच पास आहे . या ऑफरनुसार यूजर्स आपल्या मित्रांना जिओफोन खरेदी करण्यासाठी आमंत्रित करु शकतात . जर जियोफोन खरेदी करायचा असेल तर तुम्हाला १८०० - ८९० - ८९०० नंबर वर फोन करावा लागेल . फोन खरेदी करताना ग्राहकांना आपला मोबाइल नंबर आणि आपण राहत असलेल्या भागाचा पिनकोड द्यावा लागले . यामध्ये तुम्ही आमंत्रित केलेल्या एका व्यक्तीने फोन खरेदी केला तर तुम्हाला ८ जीबी डेटा ४ दिवसांच्या वॅलिडिटीसह मिळणार आहे . अशाप्रकारे १० मित्रांनी जिओचा फोन खरेदी केल्यास कंपनी त्या व्यक्तीला ११२ जीबी डेटा मोफत देत आहे . या ऑफरची वैधता ५६ दिवसांची असून ही ऑफर कंपनी आणि ग्राहक अशा दोघांच्याही फायद्याची आहे . यासोबतच सर्वाधिक मित्रांना फोन खरेदी करण्यास प्रोत्साहित केल तर Jio Dhan Dhana Dhan शोमध्येही सहभाग होता येणार असल्याचे कंपनीकडून सांगण्यात आले आहे .


पॅरिस सेंट जर्मन अर्थात पीएसजीने अपेक्षेनुसार फ्रेंच लीग विजेतेपदाची पूर्तता केली , पण युरोपियन विजेतेपदाने या मोसमातही गुंगारा दिल्यामुळे सलग पाचव्या फ्रेंच विजेतेपदाची गोडी कमी झाली आहे . युरोपियन विजेतेपदाचा दुष्काळ संपवण्यासाठी पीएसजीने नेमारला २२ कोटी २० लाख युरो देऊन खरेदी केले होते , तरीही ते चॅंपियन्स लीगच्या उपउपांत्यपूर्व फेरीतच बाद झाले . फ्रेंच लीगमध्ये पीएसजीने बहुतेक लढती तीन गोलांच्या फरकाने जिंकल्या . हीच हुकुमत त्यांच्या प्रगतीच्या आड येत असल्याचे मानले जात आहे . त्यांनी दुसऱ्या क्रमांकावर असलेल्या मोनॅकोला ७ - १ असे हरवत जेतेपद निश्चित केले . पाच फेऱ्या शिल्लक असताना पीएसजी आणि मोनॅको यांच्यात १७ गुणांचा फरक आहे . फ्रान्समध्ये पीएसजीला आव्हानच नाही , याकडे स्पेनचा फुलबॅक युरी बेरुचिचे लक्ष वेधतो . फ्रेंच लीगचे माजी विजेते मोनॅकोही पीएसजीला माफक आव्हान देत नाहीत . संभाव्य उपविजेत्या मोनॅकोला पीएसजीने सलग चार लढतीत सहज हरवले आहे . जमा तसेच तोटाही फ्रेंच लीगमध्ये सलग ४० सामन्यांत अपराजित मोसमातील सोळा लढतींत तीन किंवा त्यापेक्षा जास्त गोलच्या फरकाने विजय नेमार नसतानाही कामगिरीत विशेष फरक नाही मार्गदर्शक उनाही एमेरी यांचे खेळाडूंबरोबर मित्रत्वाचे संबंध नेमारवर भर दिल्यामुळे अचूक संघ निवडण्यात अपयश


रिलायन्स जिओ भारतीय बाजारात दाखल झाल्यापासून इतर सर्वच टेलिकॉम कंपन्यांमध्ये असुरक्षिततेचे वातावरण निर्माण झाले होते . त्यामुळे अनेक नामांकित कंपन्यांनी आपले अनोखे प्लॅन्स जाहीर करण्यास सुरुवात केली . मागच्या काही दिवसांत जिओला टक्कर देण्यासाठी व्होडाफोन , आयडिया आणि एअरटेल यांसारख्या कंपन्यांनी आपले इंटरनेट आणि कॉलिंगचे स्वस्तातील प्लॅन्स बाजारात आणले . त्यानंतर आता भारत संचार निगम लिमिटेड म्हणजेच बीएसएनएलने एक जबरदस्त ऑफर आणली आले . या नव्या ऑफर अंतर्गत अवघ्या ७ रुपयांच्या रिचार्जवर ६० रुपयांचा टॉकटाईम मिळणार आहे . यासोबतच कंपनीकडून ५०० एमबी इंटरनेट डेटाही मोफत दिला जात आहे . विशेष म्हणजे या प्लॅनची वैधता २८ दिवसांपर्यंत देण्यात आली आहे . त्यामुळे तुम्ही बीएसएनएलचे ग्राहक असाल तर तुमच्यासाठी ही अतिशय आनंदाची बातमी आहे . ग्राहकांना आपल्या सेवेत टिकवून ठेवणे आणि त्यांना जास्तीत जास्त चांगली सुविधा देण्यासाठी सध्या जवळपास सर्वच कंपन्या धडपडत आहेत . बीएसएनएलची ही ऑफर म्हणजे त्याचेच एक उदाहरण आहे असे म्हणता येईल . तुम्ही बीएसएनएलचे ग्राहक नसाल तर तुम्ही तुमचा मोबाईल क्रमांक पोर्ट करुनही हा प्लॅन घेऊ शकता . त्यामुळे नव्याने होणाऱ्या ग्राहकांनाही या ऑफरचा लाभ घेता येणार आहे .


महेंद्रसिंह धोनीने देशासाठी आणि आयपीएल संघासाठी मोठे योगदान दिले आहे . त्याचा मान सदैव राखला पाहिजे , असे मी म्हणत नाही , तर अशी भावना क्रिकेट जगतात व्यक्त केली जात आहे , अशा शब्दांत आपल्या माजी कर्णधाराविषयी सुरेश रैनाने आदर व्यक्त केला . धोनीवर सध्या जे दडपण टाकले जात आहे , त्याचा परिणाम त्याच्या मानसिकतेवर होत आहे का ? यावर बोलताना रैना म्हणाला , ‘‘त्याच्या बॅटमधून धावा होतील , असा माझा विश्वास आहे . जम बसल्यानंतर त्याचा फॉर्म परतेल . वरच्या क्रमांकावर त्याने फलंदाजी केली तर त्याला धावा करण्याची चांगली संधी मिळेल , तो सर्वोत्तम फिनिशर आहे . आयपीएलमध्ये चेन्नई संघाबरोबरचा अनुभव हा सर्वोत्तम आहे . ’’


तुम्ही सिनेमा वेडे आहात ? पण कोणत्या तारखेला कोणता सिनेमा प्रदर्शित होतो हेच माहित नसतं ? येत्या शुक्रवारी कोणता सिनेमा प्रदर्शित होणार हे त्या आठवड्यापर्यंत किंवा त्या दिवसांपर्यंत कळतच नाही . सध्या सगळं वातावरण कबालीमय झालेलं असताना पुढच्या महिन्यांत कोणते सिनेमे येणार आहेत याकडे फारसं लक्षंच नाहीए . म्हणून तुमच्यासाठी खास घेऊन आलोय ऑगस्ट महिन्यात प्रदर्शित होणाऱ्या सिनोमांची यादी… ऑगस्ट १२ १ . मोहनजो दारोः दिग्दर्शक - आशुतोष गोवारीकर कलाकार - हृतिक रोशन , पूजा हेगड , कबीर बेदी , अरुणोदय सिंग २ . रुस्तमः दिग्दर्शक - नीरज पांडे कलाकार - अक्षय कुमार , इलिना डिक्रृझ , इशा गुप्ता ३ . जुली २ः दिग्दर्शक - दीपक शिवदासानी कलाकार - राय लक्ष्मी , रवी किशन ऑगस्ट १९ हॅप्पी भाग जाएगीः दिग्दर्शक - मुद्दसर अझीझ कलाकार - अभय देओल , डायना पेन्टी , मोमल शेख , अली फझल ऑगस्ट २५ ए फ्लाईंग जटः दिग्दर्शक - रेमो डिसुझा कलाकार - टायगर श्रॉफ , जॅकलिन फर्नांडिस , सलमान युसुफ खान , श्रद्धा कपूर मग आता पासूनच तुमच्या आवडत्या अभिनेत्याचा सिनेमा बघण्याची तारीख नक्की करून टाका .


जोहान्सबर्ग कसोटी मालिका ६३ धावांनी जिंकल्यानंतर बीसीसीआयने दक्षिण आफ्रिकेविरुद्धी टी - २० मालिकेसाठी भारतीय संघाची घोषणा केली आहे . वन - डे मालिकेनंतर भारतीय संघ आफ्रिकेविरुद्ध ३ टी - २० सामन्यांची मालिका खेळणार आहे . १६ जणांच्या भारतीय संघांमध्ये सुरेश रैनाने पुनरागमन केलं आहे . सय्यद मुश्ताक अली टी - २० स्पर्धेत केलेली चांगली कामगिरी त्यांच्या पुनरागमनासाठी महत्वाचं कारण ठरलेली आहे . अवश्य वाचा – मालिकेचा अखेर विजयाने , जोहान्सबर्ग कसोटीत भारत ६३ धावांनी विजयी वर्षभरापूर्वी सुरेश रैना फेब्रुवारी महिन्यात इंग्लंडविरुद्ध अखेरचा टी - २० सामना खेळला होता . यानंतर जवळपास वर्षभर सुरेश रैना भारतीय संघाच्या बाहेर होता . याव्यतिरीक्त शार्दुल ठाकूर , जयदेव उनाडकट यांनाही टी - २० संघात जागा मिळाली आहे . महेंद्रसिंह धोनीवर यष्टीरक्षणाची जबाबदारी सोपवण्यात आलेली असून दिनेश कार्तिकला राखिव यष्टीरक्षक म्हणून संघात जागा मिळालेली आहे . टी - २० मालिकेसाठी असा असेल भारतीय संघ – विराट कोहली ( कर्णधार ) , रोहित शर्मा ( उप - कर्णधार ) , शिखर धवन , लोकेश राहुल , सुरेश रैना , महेंद्रसिंह धोनी ( यष्टीरक्षक ) , दिनेश कार्तिक , हार्दिक पांड्या , मनिष पांडे , अक्षर पटेल , युझवेंद्र चहल , कुलदीप यादव , भुवनेश्वर कुमार , जसप्रीत बुमराह , जयदेव उनाडकट आणि शार्दुल ठाकूर


द्विसदस्यीय प्रशासकीय समिती आणि त्रिसदस्यीय भारतीय क्रिकेट नियामक मंडळाचे पदाधिकारी यांच्यातील मतभेद आणखी तीव्र झाले आहेत . विनोद राय यांच्या नेतृत्वाखालील प्रशासकीय समितीने प्रभारी अध्यक्ष सी . के . खन्ना , प्रभारी सचिव अमिताभ चौधरी आणि कोषाध्यक्ष अनिरुद्ध चौधरी यांचे सर्व कार्यालयीन अधिकार काढून घेण्याचा निर्णय घेतला आहे . गेल्या आठवडय़ात सर्वोच्च न्यायालयात सादर केलेल्या सातव्या सद्यस्थितीत अहवालात प्रशासकीय समितीने या तिघांच्या हकालपट्टीची शिफारस केली होती . त्यानंतर या तिन्ही पदाधिकाऱ्यांचे निर्णयाचे अधिकार काढून घेतले आहेत . यापुढे बीसीसीआयच्या पदाधिकाऱ्यांना लोढा समिती संदर्भातील खटल्यासाठी कायदेशीर खर्च करण्याचा अधिकारसुद्धा राहणार नाही . आता प्रशासकीय समितीच्या परवानगीशिवाय या पदाधिकाऱ्यांच्या दौऱ्यांचा आणि निवासाचा खर्च केला जाणार नाही , हेसुद्धा स्पष्ट करण्यात आले आहे . ‘‘बीसीसीआयच्या कारभारातील तत्त्वांना प्रशासकीय समितीने आधीच केराची टोपली दाखवली आहे . आता त्यांना पदाधिकाऱ्यांचे अधिकार हिरावून घ्यायचे आहेत , ’’ असे एका पदाधिकाऱ्याने सांगितले .


काही वर्षांचा संसार केल्यानंतर सेलिब्रिटीं जोडप्यांच्या आयुष्यात वादळ येणं ही काही नवी बाब नाही . पण , सध्या टेलिव्हिजन विश्वात अशा एका जोडप्याच्या नात्याविषयी चर्चा सुरु आहेत ज्याची कोणी अपेक्षाही केली नसेल . टेलिव्हिजन अभिनेत्री श्वेता तिवारी आणि अभिनेता अभिनव कोहली यांच्या वैवाहिक नात्यामध्ये काही कारणांमुळे गैरसमजांचं वादळ आल्याचं म्हटलं जात आहे . अभिनव कोहलीचं करिअर आणि श्वेताला मिळणारं यश या गोष्टींमुळे त्याच्यांत गेले काही दिवस वारंवार खटके उडत होते . पण , अभिनवने मात्र या सर्व अफवा असल्याचं स्पष्ट केलं आहे . ‘श्वेता आणि माझ्यात कोणत्याच प्रकारचे मतभेद नसून , तिला मिळणाऱ्या यशामुळे मी कधीच चिंता केली नाही . तिचं यश पाहून मला असुरक्षितसुद्धा वाटलं नाही . आम्ही दोघंही फार आनंदात आहोत’ , असं त्याने स्पष्ट केलं . आणखी एका सेलिब्रिटी जोडप्याच्या संसारात वादळ ? सलमानसोबत नव्हे तर , कतरिनासोबत दिसला शेरा चेहरा नसलेले नट असूनही प्रेक्षकांनी आम्हाला डोक्यावर घेतले – अशोक सराफ अबब ! ४०० किलो सोन्याच्या दागिन्यांनी सजली ‘पद्मावती’ धोनीचे बोल अनुष्काला भावले , म्हणूनच ती विराटला ‘या’ नावाने बोलवते ‘हानिकारक बापू’ मिताली राजचं नाव विसरला अन्… रणबीरने कंगनाला चारचौघात टाळलं ? अर्जुनमुळे सचिनची बिग बींसमोर फजिती ‘सुहाग’मध्ये अक्षयचा डमी म्हणून झळकलेला ‘तो’ आज यशस्वी दिग्दर्शक ‘यश - रुहीची पहिली दिवाळी माझ्यासाठी फार मोठा क्षण’


अमेरिकी वैद्यकीय तज्ज्ञांचे संशोधन आतडय़ामधील विशिष्ट प्रकारचे जिवाणू हे लठ्ठपणापासून संरक्षण करण्याबरोबरच कर्करोगाच्या संभाव्य धोक्यापासूनदेखील प्रतिबंध करीत असल्याचे नव संशोधनातून दिसून आले आहे . संशोधकांच्या म्हणण्यानुसार , हे जिवाणू आरोग्यास हितकारक असून कर्करोगाची व्याप्ती कमी करण्यासाठी किंवा ते रोखण्यासाठी ते उपयुक्त असल्याचे दिसून आले आहे . एखाद्या व्यक्तीला कर्करोगाचे निदान झाल्यानंतर डॉक्टर आतडय़ामधील जिवाणूवरून त्याची तीव्रता आणि प्रकार याचे निदान करतो आणि त्यानंतरच विशिष्ट औषधांतून या जिवाणूंची संख्या वाढविण्यात येते . या जिवाणूंमध्येही उपुयक्त आणि घातक असे प्रकार आहे . उपयुक्त जिवाणू कर्करोग नियंत्रणासाठी उपयुक्त असतात , तर घातक जिवाणू आरोग्यास बाधक असतात , असे कॅलिफोर्निया विद्यापीठातील या संशोधक गटाचे प्रमुख रॉबर्ट स्केस्टल यांनी सांगितले . स्केइस्टल आणि त्याच्या सहकाऱ्यांनी लॅक्टोबासिलुस जोहानसोनी ४५६ नामक जिवाणू उपयुक्त असल्याचे सांगितले . औषधांव्यतिरिक्त दह्य़ासारख्या पदार्थातून तो शरीराला मिळू शकतो , असेही या शास्त्रज्ञांनी सांगितले . मानसिक ताणावर उपयुक्त असलेल्या या जीवाणूची निर्मिती शरीरात होणे आवश्यक आहे . कर्करोग , स्मृतिभ्रंश , हृदयासंबंधीचे आजार , त्वचेचा क्षयरोग यांसारख्या आजारांमुळे वाढणारा संभाव्य धोका आणि दाह कमी करण्यासाठी या जिवाणूवर संशोधन करण्यात येत असल्याचे रॉबर्ट स्केस्टल यांनी सांगितले . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


‘राजी’ या चित्रपटात साकारलेली दमदार भूमिका आणि आपल्या अप्रतिम अभिनय कौशल्याने आलिया भट्टने पुन्हा एकदा स्वतःला सिद्ध केलं . या चित्रपटासोबतच आणखी एका गोष्टीची जोरदार चर्चा पाहायला मिळत आहे ती म्हणजे आलिया आणि रणबीर कपूरच्या अफेअरची . ‘राजी’चं स्क्रिनिंग असो किंवा सोनम कपूरचं लग्न , या दोघांना एकत्र पाहिल्यामुळे ते एकमेकांना डेट करत आहेत का असा प्रश्न अनेकांच्या मनात डोकावू लागला . नुकत्याच एका मुलाखतीत आलियाला रणबीरसोबतच्या अफेअरच्या चर्चांविषयी विचारले असता , तिने दिलेल्या उत्तरामुळे अनेकांच्याच भुवया उंचावल्या आहेत . सोशल मीडियावर आलिया आणि रणबीर यांचे बरेच फोटो व्हायरल झाल्यानंतर त्यांच्या रिलेशनशिपविषयीच्या चर्चांना उधाण आलं . याच फोटोवरून आलियाला प्रश्न विचारला असता लाजेनं तिचा चेहरा लालबुंद झाला होता . रजत शर्मा यांच्या ‘आप की अदालत’ या कार्यक्रमात तिने हजेरी लावली होती . या मुलाखतीत त्यांनी आलियाला सोशल मीडियावर आणि प्रसारमाध्यमांमध्ये रणबीरसोबतच्या फोटोंबद्दल विचारलं . ‘अफेअर असलं तरी मी मोकळेपणानं सांगणार नाही कारण मला ते मान्य करायचं नाहीये , ’ असं पेचात पाडणारं उत्तर आलियाने दिलं . रणबीरचं नाव घेताच लाजेनं लाल झालेला चेहरा लपवण्याचाही तिने प्रयत्न केला . वाचा : ऐश्वर्याचा ‘कान’मधला हा ड्रेस तयार करण्यासाठी लागले तब्बल ३ हजार तास आलिया आणि रणबीर आगामी ‘ब्रह्मास्त्र’ या चित्रपटात एकत्र काम करत आहेत . रणबीरचा स्वभाव अत्यंत शांत असून कोणत्याच गोष्टींचा तो स्वतःवर फारसा परिणाम होऊ देत नसल्याचंही तिनं या मुलाखतीत सांगितलं .


‘ फिफा ’ क्रमवारीत सुधारणा करण्याचे लक्ष्य ; अंधेरी क्रीडासंकुल इतिहासाचा साक्षीदार युवा भारतासमोर मुंबईतील अंधेरी क्रीडा संकुलात शनिवारी होणाऱ्या आंतरराष्ट्रीय मैत्रीपूर्ण फुटबॉल लढतीत उत्तर , मध्य अमेरिका आणि कॅरेबियन संघटनेतील पोर्तो रिको संघाचे आव्हान आहे . या लढतीसाठी निवडण्यात आलेल्या संभाव्य २७ खेळाडूंपैकी १३ खेळाडू २३ वर्षांखालील असल्यामुळे त्यांच्यासाठी हा अनुभव फायद्याचा ठरणार आहे . या लढतीत विजय मिळवून जागतिक फुटबॉल महासंघाच्या ( फिफा ) क्रमवारीत सुधारणा करण्याचे लक्ष्य भारतीय संघासमोर असणार आहे . ६१ वर्षांनंतर मुंबईत पहिल्यांदा आंतरराष्ट्रीय फुटबॉल सामना खेळविण्यात येणार असल्यामुळे फुटबॉल चाहत्यांची उत्सुकताही शिगेला पोहोचली आहे . १९५५ साली मुंबईत भारत आणि यूएसएसआर यांच्यात सामना खेळविण्यात आला होता . ‘पुढील ६ - ७ वष्रे भारताचे प्रतिनिधित्व करू शकणाऱ्या खेळाडूंचा संघ तयार करण्यावर आमचा भर आहे . त्यामध्ये आम्ही बऱ्यापैकी यश मिळवले आहे , परंतु यामध्ये अजून सुधारणा होऊ शकते . संघातील प्रत्येक जागेसाठी निकोप स्पर्धा आहे , ’ असे मत भारतीय संघाचे प्रशिक्षक स्टीफन कॉन्स्टन्टाइन यांनी व्यक्त केले . शनिवारी होणाऱ्या लढतीच्या पूर्वसंध्येला आयोजित पत्रकार परिषदेत ते बोलत होते . या लढतीत सुनील छेत्री , सुब्राता पॉल़ , जेजे लाल्पेखलुआ , अर्नब मोंडल आणि नारायण दास या अनुभवी खेळाडूंना पहिली पसंती असेल , तर गुरप्रीत सिंग संधू संघाचे नेतृत्व सांभाळणार आहे . कॉन्स्टन्टाइन यांच्या कराराबाबत निर्णय नाही भारतीय फुटबॉल संघाचे प्रशिक्षक स्टीफन कॉन्स्टन्टाइन यांचा करार पुढील वर्षी फेब्रुवारी महिन्यात संपुष्टात येत आहे . मार्च २०१७ पासून आशिया चषक स्पध्रेच्या तिसऱ्या पात्रत फेरीला सुरुवात होणार आहे . मात्र , या पात्रता स्पध्रेत भारताचे प्रशिक्षक कोण असतील , याबाबत अद्याप निर्णय झालेला नाही . ‘याबाबत अद्याप चर्चा केलेली नाही . सध्या आमचे सर्व लक्ष पोर्तो रिकोविरुद्धच्या लढतीवर आहे , ’ असे एआयएफएफचे सचिव कुशल दास यांनी सांगितले .


बॉन्ड विद्यापीठातील संशोधकांचा दावा सध्या रुग्णांचे अतिनिदान म्हणजे ओव्हर डायग्नोज होण्याचे प्रमाण वाढले असून जो रोग किंवा व्याधी कधीही होऊ शकणार नाही , त्याचे उपचार केल्याने आयुष्यभरासाठी प्रकृतीच्या तक्रारी उद्भवत असल्याचा इशारा तज्ज्ञांनी दिला आहे . बॉन्ड विद्यापीठाचे पुरावा आधारित औषध विभागाचे प्रो . जी . पी . पॉल ग्लासझिव्ह्यू यांनी याबाबत न्यूज जीपीला सांगितले की , प्रामुख्याने कर्करोगाचे अतिनिदान होण्याने ही समस्या निर्माण झाली आहे . तुम्हाला आयुष्यात जो विकार होऊ शकणार नाही , त्याचे निदान जाहीर करणे म्हणजे अतिनिदान होय , असे त्यांनी सांगितले . प्रामुख्याने स्तनांचा , पुरस्थ ( प्रोस्टेट ) ग्रंथी , घशाचा कर्करोग आणि मुत्रमार्गाच्या कर्करोगात अतिनिदान होण्याचे प्रमाण जास्त आहे . हे प्रमाण ४० ते १०० टक्के इतके भयावह आहे . घशाच्या कर्करोगाचे निदान करताना तीनपैकी केवळ एका घटकाचे निदान बरोबर ठरते , असा त्यांचा दावा आहे . ऑस्टेलियात दोन दशकांत घशाच्या कर्करुग्णांचे प्रमाण तीनपट वाढले आहे . मानवात सुप्तावस्थेतील कर्करोगाचे प्रमाण मोठे असते . अशा कर्करोगाची प्रत्यक्षात बाधा होत नाही . अनेकदा तो नष्ट होतो . पण सध्या अत्याधुनिक उपचार पद्धतीमुळे अशा कर्करोगाचेही निदान होत आहे , असा प्रो . ग्लासझिव्ह्यू यांचा दावा आहे .


लोढा समितीच्या शिफारशींनंतर भारतीय क्रिकेट नियामक मंडळात ( बीसीसीआय ) लागू झालेल्या नव्या नियमानुसार क्रिकेट महाव्यवस्थापक एम . व्ही . श्रीधर यांची ‘विकेट’ पडली . त्यांनी गुरुवारी प्रशासक समितीकडे आपल्या महाव्यवस्थापक पदाचा राजीनामा दिला . प्रशासक समितीने देखील तो स्वीकारल्याची माहिती मुख्य कार्यकारी अधिकारी राहुल जोहरी यांनी दिली आहे . वरिष्ठ सूत्रांनी दिलेल्या माहितीनुसार श्रीधर यांनी गेल्याच आठवड्यात राजीनामा दिला होता . त्यांनी ३० सप्टेंबरपर्यंत काम पाहणार असल्याचे त्या वेळी स्पष्ट केले होते . प्रशासक समितीच्या आज ‘बीसीसीआय’ मुख्यालयात झालेल्या बैठकीत त्यांचा राजीनामा मान्य करण्यात आला . श्रीधर यांच्यावर परस्पर हितंसंबध जपल्याचा आरोप होता . हैदराबाद क्रिकेट संघटनेचे अध्यक्ष असताना त्यांनी संघटनेशी संलंग्न असणाऱ्या काही क्लबची मालकी आपल्याकडे असल्याची माहिती लपविली होती . लोढा समितीच्या शिफरशीनुसार परस्पर हितसंबंध नियम कडक करण्यात आल्यावर ते चौकशीच्या घेऱ्यात अडकले होते . त्याच वेळी त्यांना बिनशर्त राजीनामा देण्यास सांगण्यात आले होते . श्रीधरन यांची नियुक्ती माजी अध्यक्ष एन . श्रीनिवासन यांनी केली होती . श्रीधर यापूर्वी हैदराबाद क्रिकेट संघटनेचे सचिवही होते . उपलब्ध माहितीनुसार हैदराबाद क्रिकेट संघटनेशी सलंग्न असलेल्या सहा क्लबबरोबर त्यांची भागीदारी होती . त्याचा उल्लेख त्यांनी कधीच उघडपणे केला नव्हता . हैदराबाद क्रिकेट संघटनेचे सध्याचे अध्यक्ष माजी ऑफ स्पिनर अर्षद अयूब यांनी ही माहिती प्रशासक समितीला दिली होती . तेव्हा पासून श्रीधर यांच्यावर प्रशासक समितीची बारीक नजर होती . श्रीधर यांच्या राजिनाम्यानंतर आता जोहरी ‘बीसीसीआय’च्या क्रिकेट समितीचे प्रमुख म्हणून काम पाहतील . त्यांना सहायक म्हणून तीन सदस्यांची निवड करण्यात आली आहे . यामध्ये मयांक परिक ( आंतरराष्ट्रीय क्रिकेट ) , के . व्ही . पी . राव ( देशांतर्गत क्रिकेट ) आणि गौरव सक्सेना ( आयसीसी - एसीसी कामकाज ) यांचा समावेश करण्यात आला आहे .


हवा प्रदूषणावर आताच उपाययोजना केली नाही , तर भारतात २०४० पर्यंत दररोज सरासरी २५०० लोक मरतील असा इशारा एका अहवालात देण्यात आला आहे . इंटरनॅशनल एनर्जी एजन्सीच्या वर्ल्ड एनर्जी आऊटलूक या अहवालात म्हटले आहे की , २०१५ मध्ये ५ लाख ९० हजार अकाली मृत्यू हे हवा प्रदूषणामुळे झाले आहेत , म्हणजे दिवसाला १६०० लोक हवा प्रदूषणाने मरण पावले असा त्याचा अर्थ होतो . भारताने भारत ६ मानक लागू केल्याने नायट्रोजन ऑक्साईडचे प्रमाण कमी झाले तर पीएम २ . ५ कणांचे प्रमाणही कमी झाले , पण वाहनांचे प्रमाण वाढल्याने स्थिती फारशी बदलली नाही . जर गॅसचा वापर केला तर घरातील प्रदूषणामुळे होणारे मृत्यूचे प्रमाण ८ लाखापर्यंत खाली येईल . भारतात अकाली मृत्यूंचे प्रमाण येत्या दोन दशकात १७ लाख होईल . एकूण आकडेवारी पाहता हवा प्रदूषणाने आयुष्यमान २३ महिन्यांनी कमी झाले आहे . वाढते उत्पन्न , औद्योगिकीकरण व नागरीकरण यामुळे भारतात ऊर्जेचा वापर वाढला , त्यामुळे प्रदूषणही वाढले आहे . संस्थेचे कार्यकारी संचालक फतिह बिरॉल यांनी सांगितले की , हवा प्रदूषण आशिया व आफ्रिकेत जास्त आहे पण तेथील देशांना प्रदूषणाची समस्या सोडवता आलेली नाही . एकूण मृत्यू प्रमाण अकार्बनीकरण धोरणे असूनही वाढत आहे . जगाचे आकडे बघता २०१५ मध्ये ६५ लाख मृत्यू हे हवा प्रदूषणामुळे झाले आहेत . रक्तदाब , आहार जोखिमा व धूम्रपान यानंतर प्रदूषणाचा चौथा धोका आहे . बाह्य़ हवा प्रदूषणाने ९ लाख बळी जातील , तर घरातील प्रदूषणाने ८ लाख लोक मरतील . उपाययोजना केल्यास ५ लाख ६० हजार बळी बाह्य़ प्रदूषणामुळे जातील , तर ३ लाख ६० हजार बळी घरातील प्रदूषणामुळे जातील . २०४० पर्यंत कोळशापासून तासाला १५०० टेरावॉट ऊर्जा निर्मिती भारतात अपेक्षित आहे . प्रदूषणाचे परिणाम रोखण्यासाठी १४५ अब्ज डॉलर्स गुंतवणुकीची गरज आहे . औद्योगिक क्षेत्रातील एक एकक देशांतर्गत उत्पादनात एक एकक सेवा उत्पादनाच्या दहा पट वीज वापरली जाते , त्यामुळे प्रदूषण होते . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


क्रोएशियाकडून टर्कीवर १ - ० अशी मात रिअल माद्रिदचा मध्यरक्षक ल्युका मॉड्रिकने केलेल्या अफलातून गोलच्या बळावर युरो चषक फुटबॉल स्पध्रेच्या ‘ड’ गटातील साखळी लढतीत रविवारी क्रोएशियाने टर्कीवर १ - ० अशी मात केली . अँटे कॅसिक यांच्या मार्गदर्शनाखालील क्रोएशियाचेच वर्चस्व या संपूर्ण सामन्यात दिसून आले . दुसऱ्या सत्रात क्रोएशियाची दोनदा गोल करण्याची संधी हुकली . मध्यंतराला काही मिनिटे बाकी असताना मॉड्रिकने चेंडू , गोलपोस्टपर्यंतचे अंतर आणि हवेचा झोत या तिन्ही गोष्टींचा विचार करून शानदार गोल केला . टर्कीच्या गोलरक्षकाने उजवीकडे झेपावत गोल रोखण्याचा प्रयत्न केला , मात्र तो अपयशी ठरला . ४१व्या मिनिटाला झालेला हाच गोल अखेरीस निर्णायक ठरला . २००८च्या युरो चषक स्पध्रेच्या उपांत्यपूर्व फेरीत टर्कीने पेनल्टी शूटआऊटमध्ये क्रोएशियाचे आव्हान संपुष्टात आणले होते . त्याचा वचपा क्रोएशियाने घेतला . २०१२च्या युरो पात्रता प्ले - ऑफ लढतीतसुद्धा क्रोएशियाने टर्कीला हरवले होते . टर्कीच्या ओझान तुफानने केलेला हेडर क्रोएशियाच्या गोलरक्षकाने थोपवला . क्रोएशियाची आघाडी मोडून काढण्यासाठी टर्कीच्या खेळाडूंनी पुरेपूर प्रयत्न केले . दुसऱ्या सत्रात क्रोएशियाने जोरदार आक्रमण करत चेंडूवर नियंत्रण राखले . मात्र टर्कीने बचाव पक्का करत त्यांना आणखी गोल करू दिला नाही . भरपाई वेळेतही टर्कीच्या खेळाडूंनी आटोकाट प्रयत्न केले . परंतु ते अपुरेच ठरले . गोलवर नियंत्रण मिळवण्याच्या प्रयत्नात टर्कीच्या खेळाडूचे कोपर लागल्याने क्रोएशियाच्या वेदरान कोरलुकाच्या डोक्याला आणि चेहऱ्याला दुखापत झाली . चेहरा रक्ताळलेला कोरलुक वैद्यकीय उपचारांनंतर लगेचच मैदानात परतला . टर्कीचे प्रशिक्षक फतिह टेरिम यांनी ४ - २ - ३ - १ अशी रणनीती या सामन्यात वापरली .


शाओमी कंपनीने मागील काही दिवसांत भारतात जोरदार कमाई करत आपले स्थान निर्माण केले आहे . नवनवीन मोबाईलद्वारे ग्राहकांना एकाहून एक आकर्षक फिचर्स देऊन कंपनीने आपल्या मोबाईलचा खप वाढवला आहे . यासोबतच वेगवेगळे सेल जाहीर केल्यानेही शाओमी फोनच्या विक्रीत वाढ झाली आहे . नुकताच कंपनीने एक अनोखा सेल जाहीर केला आहे , यामध्ये Redmi Note 5 Pro या स्मार्टफोनवर एक दोन नाही तर तब्बल १२ हजारांची सूट मिळणार आहे . Flipkart Mobile Bonanza sale असे या सेलचे नाव असून तो ठराविक कालावधीसाठीच उपलब्ध असल्याचे कंपनीकडून सांगण्यात आले आहे . Redmi Note 5 Pro हा कंपनीचा गाजलेला मोबाईल आहे . या फोनची मूळ किंमत १२ , ९९९ रुपये असून त्यावर १२ हजारांची सूट मिळाल्यावर तो ९९९ रुपयांना खरेदी करता येईल . आजपासून ही ऑफर लागू होणार असून त्यावर आकर्षक डिस्काऊंट देण्यात आले आहे . तुमच्याकडे असलेला जुना स्मार्टफोन देऊन तुम्ही हा Redmi Note5 Pro फोन खरेदी करत असाल तर हे १२ हजार रुपयांचे डिस्काऊंट मिळणार आहे . यामध्ये ग्राहकांना OnePlus , Motorola , Xiaomi आणि इतरही काही कंपन्यांच्या फोनवर जास्तीत जास्त एक्सचेंज ऑफर मिळू शकणार आहे . याशिवाय एसबीआयच्या क्रेडिट किंवा डेबिट कार्डचा खरेदीसाठी वापर केल्यास आणखी १० टक्के सूट मिळणार आहे . याशिवाय हा फोन ईएमआयवरही खरेदी करता येणार आहे . या फोनला ५ . ९९ इंचाचा डिस्प्ले देण्यात आला आहे आहे . तर क्वालकॉम स्नॅपड्रॅगन ६३६ प्रोसेसरसह येणारा हा शाओमीचा पहिला फोन आहे . यात ४ जीबी आणि ६ जीबी रॅम अशा दोन व्हेरिअंट्समध्ये हा फोन उपलब्ध असून यामध्ये ६४ जीबी स्टोरेज देण्यात आलं आहे . Redmi Note 5 Pro मध्ये १२ मेगापिक्सल + ५ मेगापिक्सलचा ड्युअल रिअर कॅमेरा आहे . तर सेल्फीसाठी फोनमध्ये LED फ्लॅशसह २० मेगापिक्सलचा फ्रंट कॅमरा देण्यात आला आहे . अॅन्ड्रॉइडच्या ८ . ० ओरियोवर काम करणाऱ्या या फोनमध्ये ४००० मिलीअॅम्पियरची बॅटरी देण्यात आली आहे .


डॉ . नितीन पाटणकर – response . lokprabha @ expressindia . com फळांमधली साखर खरंच अपायकारक नसते का , मग फळं भरपूर खाल्लेली चालतात का , ती नेमकी किती खावीत… फळांमधून मिळणाऱ्या साखरेविषयी मधुमेहींच्या मनात असे अनेक प्रश्न असतात . संत निवृत्तीनाथ महाराजांचा ‘प्रपंच टवाळ वृक्षाचे फळ ! उपटले मूळ कल्पनेचे ! ’ असा एक अभंग आहे . प्रपंच करताना शंका आली तर त्या संसारवृक्षाचे फळ टवाळ फळ म्हणजे अविद्या असते . पण आजकालच्या जगामध्ये माणसं इतकी मायावी झालेली आहेत की शंका घेतलीच नाही तर आपल्याला अविद्या किंवा कुविद्या नक्की प्राप्त होऊ शकेल . सध्या इंटरनेटवर ‘७२ तासांत डायबिटीस बरा करून देतो , ’ अशा आशयाची एक व्हिडीओ क्लिप खूप व्हायरल झाली आहे . या क्लिपमध्ये एक मजेशीर गोष्ट आहे . एक डॉक्टर समोर उभा राहून प्रेक्षकांना एका परीक्षानळीत घेतलेल्या रक्ताच्या सॅम्पलमधली शुगर ग्लुकोमीटरवर मोजून दाखवतो . मीटरवर आपल्याला साखरेचे रीिडग दिसते ते १०० किंवा १०८ . मग तो गृहस्थ त्या परीक्षानळीत ग्लुकोजचं सोल्यूशन घालतो . आता रक्त आणि ग्लुकोज एकत्र झाले आहे . मग पुन्हा ग्लुकोमीटरवर रीिडग घेतले जाते . रीिडग येते २१० . लोक दचकतात . मग तो सांगतो बघा आपण जर ग्लुकोज खाल्ली तर शंभरचे रीिडग २१० म्हणजे दुप्पट वाढले . यात लोकांना काहीच नवल वाटत नाही . कारण त्यांना माहिती असतं की रक्तातले ग्लुकोज वाढले तर रीिडग वाढणारच आहे . खरा चमत्कार पुढे असतो . मग तो पुढे सांगतो मी आता यामध्ये फक्त ग्लुकोज सोल्युशन टाकतोय . मग अत्यंत नाटय़पूर्ण रीतीने तो ग्लुकोमीटरवर पुन्हा ग्लुकोजचे रीिडग घेतो . रीिडग येते ८० . प्रेक्षक अवाक् होतात . टाळ्यांचा कडकडाट होतो . तेव्हा तो जादूगार सांगतो मी जी साखर आत्ता टाकली ती आहे , फ्रक्टोज . ही फळांमध्ये भरपूर प्रमाणात असते . ही साखर भरपूर सेवन केली तर डायबिटीस निघून जाऊ शकतो . पुढे तो सांगतो की , म्हणून डायबिटीस बरा करण्यासाठी भरपूर फळे खा आणि असे पदार्थ खात जा ज्यात फ्रक्टोज खूप प्रमाणात असेल . त्याचबरोबर तो असेही सांगतो की , आपल्या जेवणातून धान्ये वजा केली आणि कच्च्या भाज्या खायला सुरुवात केली तर मधुमेह किंवा डायबिटीस नाहीसा होऊ शकतो . वरवर दिसायला हे सर्व अत्यंत लॉजिकल वाटले तरी त्यात एक ग्यानबाची मेख आहे . ज्या ग्लुकोमीटरवर रक्तातल्या साखरेचे प्रमाण मोजले जाते , त्यामध्ये फक्त ग्लुकोज मोजण्याची क्षमता किंवा सोय असते . त्या यंत्रामध्ये रक्तातले इतर कुठलेही घटक मोजले जाऊ शकत नाहीत . त्यामुळेच रक्तातली जी फ्रक्टोज साखर आहे ती त्यात मोजली जात नाही . डोळसपणे बघितले तर हा प्रयोग काय दाखवतो ? पहिला अर्धा भाग म्हणजे रक्तामध्ये ग्लुकोज मिसळली तर रक्तातील ग्लुकोज वाढते . पुढचा अर्धा भाग जो आहे ज्यामध्ये आपण फ्रक्टोज मिसळून पाणी टाकतो त्या ठिकाणी अगदी नुसते नळाचे पाणी घातले तरी एकूण द्रावण डायल्यूट झाल्यामुळे त्यातील ग्लुकोजची पातळी कमी दिसणार . हा फक्त डायल्युशन इफेक्ट आहे हे लक्षात आले तर मग त्यातील सर्व जादू निघून जाते . सादरीकरण इतके प्रभावी असते आणि त्या जोडीला ७२ तासांत डायबिटीस बरा करण्याची जी घोषणा असते त्यामुळे आपण भारावून जातो व सारासार विचार करीत नाही . हे करमणुकीचे प्रयोग कशाला , बाकी पण अनेक वैद्य , डॉक्टर डायबिटीसमध्ये खूप फळे खा असे सांगतात . फळे आरोग्याला चांगली असतात , त्याच्यातून विटामिन्स आणि मिनरल्स मिळत राहतात हे खरे असले तरी त्याचा डायबिटीस कमी करण्याशी काहीही संबंध नाही . खरे तर नेहमीचे अन्न कमी करून त्याऐवजी फळांची मात्रा वाढवली तरी शरीराला मिळणाऱ्या कॅलरीज तेवढय़ाच राहून मधुमेदावर किंवा डायबिटीसवर नियंत्रण मिळवता येत नाही . फळं आरोग्याला अतिशय उपकारक आहेत आणि ती कितीही खाल्ली तरी चालतात असा एक गोड गैरसमज आपल्या सर्वामध्ये असतो . खरे तर फळांमध्ये फ्रक्टोज आणि ग्लुकोज या दोन्ही शर्करांचे किंवा साखरेचे प्रमाण असतेच . त्यामुळे आपण भरपूर फळे खाल्ली तर रक्तातील साखरेचे प्रमाण वाढू शकते किंवा वाढतेच . यातील फरक तोच म्हणजे फळापासून मिळणारी जी साखर आहे त्याचा मेटाबोलिजम शरीरामध्ये ग्लुकोजपेक्षा वेगळ्या रीतीने होत असतो . ग्लुकोज ही साखर पहिल्यांदा लिव्हरमध्ये जाते आणि तिकडून बाहेर पडल्यानंतर इन्सुलिनच्या साह्यने ती पेशींमध्ये जाऊन मग तिचं उर्जेमध्ये रूपांतर होतं . त्याऐवजी फ्रक्टोज ही लिव्हरमध्ये जाऊन लिव्हरमध्येच उर्जा म्हणून वापरली जाते किंवा तिकडून बाहेर पडली तर इन्सुलिनशिवाय ती पेशींच्यामध्ये जाऊ शकते आणि त्यामुळे तिला इन्शुलिनची गरज जास्त भासत नाही . त्याचबरोबरीने फ्रक्टोज रक्तामध्ये येते आणि रक्तातले ग्लुकोज आपण मोजतो तेव्हा खाल्ल्यानंतर दोन तासांनी साखरेचे रीिडग घेतले तर ते रीिडग खूप कमी दिसते . कारण आपण ग्लुकोज न घेता फक्त ग्लुकोजचे रीिडग घेत असतो . त्यामुळे लोकांना वाटते की फ्रक्टोज शरीरात घेतल्यानंतर डायबिटीसचे प्रमाण कमी होते . खरे तर फ्रक्टोज शरीरात गेली की त्यामुळे रक्तातल्या ट्रायग्लिसराइड्सच्या प्रमाणामध्ये वाढ होते . त्यामुळे फ्रक्टोस खाल्ली आणि रक्तातल्या ग्लुकोजचे प्रमाण वाढलेले दिसले नाही तरीही ट्रायग्लिसराइड्स वाढल्यामुळे आरोग्याला धोका निर्माण होतोच . मधुमेदावर उपचार करताना एक सर्वसामान्य नियम पाळायला लागतो तो म्हणजे काय जे खाऊ ते माफक प्रमाणातच खायला हवे . हा नियम फळांनाच नाही तर उद्या कोणी अमृताचा कुंभ आणला तर त्यालाही लागू होतो . फळे खायला मिळणे हा आपल्याकडे आरोग्यापेक्षाही जास्त संपत्तीचा मापदंड मानला जातो की काय असा संशय यायला जागा आहे . सर्वसामान्यांच्या घरी कोणी पाहुणे आले तर साधा चहा ठेवला जातो पण तेच धनिकांच्या घरी गेलो किंवा ज्यांना फळे घेऊन लोकांना द्यायला परवडतात त्यांच्या घरी गेलो तर तिथे आपल्यासमोर फळे आणून ठेवली जातात . फळांमध्येही विविध प्रकार असतात . आंबा हे राजेशाही फळ आहे मधुमेद झाला असता त्याचे सेवन खूप कमी प्रमाणात करावे लागते . त्यातसुद्धा आंबा खाण्याऐवजी आमरस खाल्ला तर त्याबरोबरीने थोडी साखर , तूप आणि एकाऐवजी दोन किंवा तीन आंबे सहज पोटात जातात . कुठलीही फळे खाताना त्याचे काही सर्वसामान्य नियम पाळले तर मधुमेद झाला असताना फळे खाण्याने नुकसान होणार नाही . फळ निवडताना ते थोडेसे कच्चे असले तर त्याचा फायदा होतो . सालासकट खाता येणारी फळे असतील तर त्याचाही जास्त फायदा होऊ शकतो . सालासकट खाता येणार नसेल तर निदान सालाच्या अगदी जवळचा भागही खाण्यामध्ये घेतला गेला आहे का नाही हे बघणे जरूर असते . दिवसाला फळ केव्हा खावे यालाही काही नियम आहेत . कुठच्याही जेवणाआधी व जेवणानंतर फळ खाऊ नये . दोन खाण्यांच्यामध्ये जेव्हा भूक लागते तेव्हा अबरचबर खाणे पोटात जाते , त्याऐवजी फळ खाल्ले तर फायदा होतो . रोज साधारणपणे २०० ते ३०० ग्रॅम इतक्याच प्रमाणात फळ खाल्ले तर जास्त बरे त्यातही एकच फळ रोज खाऊ नये . एक फळ खाल्ले तर पुढील पाच ते सहा दिवस तेच फळ खाण्याचे टाळावे . फारशी निगा न राखता तयार होतात ती फळे आरोग्याला जास्त चांगली असतात उदाहरणार्थ विविध प्रकारची बोरे , करवंद अशासारखी फळे . यातील कुठल्याही प्रकारची फळे ही चावून खाणे जास्त श्रेयस्कर . हल्ली फळांचा रस काढून घेणे किंवा फळांची स्मुदी बनवणे याकडे लोकांचा कल वाढतो आहे . असे केल्याने त्यामध्ये चावण्याचा भाग नसल्याने किती खाल्ले हे मेंदूला पटकन कळत नाही त्याचसोबत एका फळाऐवजी अनेक फळे पोटात गेल्यामुळे एकूण किती कॅलरीज पोटात गेल्यात तेही कळत नाही . फळे खाताना ती दह्य़ासोबत , दुधासोबत खावीत की न खावीत याबद्दल अनेकांची अनेक मते असतात . मला तर वाटते की दूध , दही किंवा इतर कुठल्याही कॅलरी परिपूर्ण असणाऱ्या पदार्थाबरोबर फळे कधीच खाऊ नयेत . फळे खाताना आपले उद्दिष्ट काय हे पहिल्यांदा ध्यानात घेतले पाहिजे . विटामिन्स आणि मिनरल्स यांचा स्रोत म्हणून आपण फळे खात असलो तरी ती मर्यादेबाहेर खाणे चुकीचे आहे . बरेचदा ताजी फळे उपलब्ध नसल्यामुळे पॅक होऊन येणारी फळे आपण खात सुटतो . एरवी लोक सांगतात की आमच्या घरामध्ये आम्ही शिळे खात नाही , पण पॅकबंद शिळे त्यांना चालते . त्यामुळे आरोग्याकरिता प्रयत्न करणाऱ्या लोकांना सहा महिन्यांपूर्वी बाटलीत भरलेला फळांचा रस चालतो . शेवटी काय कुठलेही अन्न असो फळ असो , किंवा कुठलाही खायचा पदार्थ असो तो कितीही गुणांनी भरलेली असला तरी माफक प्रमाणात सेवन केल्यामुळे सर्व वयाच्या रुग्णांना फायदा होऊ शकतो आणि निरोगी लोकांचा रोगापासून बचाव होऊ शकतो . आहारावर नियंत्रण ठेवतानाच आपण आहारातील बदल कशासाठी करीत आहोत याचा मागोवा घ्यायला हवा . कुठचीही गोष्ट खाताना किंवा ती टाळताना त्यामागे आपला उद्देश काय आहे हे सतत डोळ्यांसमोर राहिले तर तो बदल घडून येऊन वर आपल्याला फायदा होऊ शकतो . तुकाराम महाराजांनी म्हटले आहे बीज तेची फळे येईल शेवटी लाभ हानी तुटी ज्याची तया त्यामुळे मनसोक्त फळे खाऊन आपली तब्येत बिघडवून घ्यायची की मध्यम प्रमाणात फळे खाऊन आनंद घेत स्वास्थ्य टिकवायचे हा निर्णय ज्याचा त्याने घ्यायचा असतो . सौजन्य – लोकप्रभा


वेगाचे दुसरे नाव म्हणून प्रख्यात असलेल्या उसैन बोल्टने त्याच्या धावण्याच्या करिअरला विराम दिल्यानंतर आता फुटबॉलमध्ये त्याचे पाय अजमावून पाहण्याचे ठरवले आहे . त्यासाठी त्याची ऑस्ट्रेलियातील सेंट्रल कोस्ट मरीनर्स क्लबशी कराराबाबतची बोलणी अंतिम टप्प्यात आहेत . १०० आणि २०० मीटर अंतराच्या शर्यतींमधील एकमेवाद्वितीय धावपटू म्हणून उसैन बोल्ट संपूर्ण जगाला ज्ञात आहे . मात्र ऑलिम्पिकच्या आठ सुवर्णपदकांसह सलग एक दशकभर वेगवान जगावर अधिराज्य गाजवल्यानंतर बोल्टने गतवर्षी निवृत्ती स्वीकारली होती . बोल्ट हा पूर्वीपासूनच मँचेस्टर युनायटेड क्लबचा चाहता असून त्याबाबत त्याने अनेकदा मतप्रदर्शनदेखील केले आहे . बोल्टने नुकताच नॉर्वेच्या स्ट्रॉम्सगॉडसेट आणि बुंडेसलिगाच्या बोरुसिया डॉर्टमंड क्लबमध्ये जाऊन काही काळ प्रशिक्षण घेतले . आता ऑस्ट्रेलियाच्या एका क्लबसमवेत त्याच्या कराराची बोलणी अंतिम टप्प्यात आहेत . त्यानुसार बोल्ट हा सिडनीनजीकच्या गॉर्सफोर्ड येथे क्लबसमवेत सहा आठवडे राहून खेळणार असून त्यानंतर पुढील निर्णय घेणार आहे . महानायक लाभेल ‘‘ए लीगला एका महानायकाची गरज होती . आणि ऑस्ट्रेलिया फुटबॉल फेडरेशनने त्यासाठी काही मदत करण्याचे मान्य केले आहे . त्यामुळे बोल्टच्या रूपाने आम्हाला खराखुरा महानायक लाभणार आहे . त्यामुळे या कराराबाबत गत चार ते पाच महिन्यांपासून प्रयास सुरू असून आता तो अंतिम टप्प्यात आहे , ’’ असे क्लबचे मुख्य कार्यकारी अधिकारी शॉन मिलेकॅम्प यांनी सांगितले . ‘‘अर्थात सर्वप्रथम क्लबबरोबर खेळताना बोल्टचे फुटबॉल कौशल्यदेखील आम्ही पडताळून पाहणार आहोत . त्यानंतर तो कदाचित आमच्या क्लबकडून ए लीगमध्येदेखील खेळताना दिसू शकतो , ’’ असेही शॉन यांनी नमूद केले . ए लीगला ऑक्टोबर महिन्यात प्रारंभ होणार असल्याने आता त्याकडे फुटबॉल शौकिनांच्या नजरा वळल्या आहेत .


ज्येष्ठ अभिनेते मामा पेंडसे , मा . दत्ताराम , भालचंद्र पेंढारकर , चित्तरंजन कोल्हटकर या दिग्गजांचा सहवास आणि त्यांच्यासमवेत काम करण्याचा संधी त्यांना मिळाली . केवळ संगीत रंगभूमीवर ‘गायक अभिनेता’ म्हणून नव्हे तर संगीतिका , फार्स , ऐतिहासिक , गद्य नाटकांतून विविध भूमिका त्यांनी साकारल्या . वयाच्या ८२ व्या वर्षांत असलेल्या या रंगभूमीच्या उपासकाच्या योगदानाची दखल राज्य शासनानेही घेतली . राज्य शासनाचा अण्णासाहेब किर्लोस्कर जीवनगौरव पुरस्कार ज्यांना नुकताच जाहीर झाला ते ज्येष्ठ गायक व अभिनेते चंद्रकांत ऊर्फ चंदू डेग्वेकर आजच्या ‘पुनर्भेट’चे मानकरी आहेत . गप्पांची सुरुवात साहजिकच या ‘जीवनगौरव’ पुरस्कारानेच झाली . संगीत रंगभूमीवरील माझ्या कामाची योग्य ती दखल घेऊन शासनाने या मानाच्या पुरस्कारासाठी माझी निवड केली ही आनंदाची आणि गौरवाची बाब आहे . हा पुरस्कार मी माझ्या कुटुंबाला अर्पण करतो . पुरस्कारासाठी निवड झाल्याने आजवर केलेल्या कामाचे खऱ्या अर्थाने चीज झाले असे वाटते . पुरस्कार माझ्या संगीत रंगभूमीवरील कारकीर्दीसाठी दिला गेला असला तरी केवळ गायन आणि अभिनय एवढय़ापुरतीच मराठी संगीत रंगभूमी मर्यादित नाही . याही पलीकडे संगीत रंगभूमीची व्याप्ती आहे . त्यामुळे संगीत रंगभूमीचा सर्वागाने व व्यापकपणे विचार व्हावा , अशी अपेक्षा डेग्वेकर यांनी व्यक्त केली . डेग्वेकर यांचे मूळ घराणे रायगड जिल्ह्यातील श्रीवर्धन येथील . डेग्वेकर यांचा जन्मही इथलाच . इंग्रजी तिसरीपर्यंतचे त्यांचे शिक्षण श्रीवर्धन येथेच झाले . पुढील शिक्षणासाठी ते मुंबईत आले . गिरगाव येथील विल्सन हायस्कूल येथे त्यांचे पुढील शिक्षण झाले . घरची आर्थिक परिस्थिती बेताची असल्याने ‘मॅट्रिक’ झाल्यानंतर सुरुवातीला त्यांनी छोटी - मोठी कामे केली . पुढे ‘सीटीओ’ ( पोस्ट अॅण्ड टेलिग्राफ ) मध्ये त्यांना ‘फोनोग्राम ऑपरेटर’ म्हणून नोकरी लागली . ही नोकरी करत असतानाच के . सी . महाविद्यालयातून त्यांनी ‘इंटर’पर्यंतचे शिक्षण पूर्ण केले . हरी डेग्वेकर हे त्यांचे वडील . त्यांना भजनाचे वेड होते . त्यामुळे घरात लहानपणापासूनच गाणी , भजने त्यांच्या कानावर पडत गेली आणि तोच संस्कार त्यांच्यावर झाला . लहानपणी वडिलांनी त्यांना छोटय़ा - मोठय़ा कार्यक्रमांतून अभंग म्हणण्यासाठी पाठविले . त्यामुळे स्टेजवर उभे राहण्याची , वावरण्याची त्यांची भीती लहानपणीच गेली . गणेशोत्सवात वेगवेगळ्या नाटकांतून त्यांनी कामेही केली . गिरगावातील गायवाडी येथील बंडोपंत रानडे यांच्याकडे ते काही काळ गाणेही शिकले . त्या वेळी काही संगीत नाटकातूनही त्यांनी छोटय़ा - मोठय़ा भूमिका केल्या होत्या . व्यावसायिक रंगभूमीवरील पदार्पण आणि अन्य नाटकांविषयी माहिती देताना डेग्वेकर म्हणाले , संगीत नाटकांतून काम करणारे गायक अभिनेते हे ( अर्थात काही सन्माननीय अपवाद वगळता ) अभिनयाच्या बाबतीत ‘ठोकळा’ असतात , असा एक समज - गैरसमज होता . त्यामुळे संगीत रंगभूमीवर काम करत असलो तरी ‘गायक - अभिनेता’ म्हणून नव्हे तर ‘अभिनेता’ म्हणून स्वतःला सिद्ध करायचे , असे मी मनाशी ठरविले होते . त्यासाठी राज्य नाटय़ स्पर्धेत मराठा मंदिर कला केंद्र या संस्थेने सादर केलेल्या आणि बाळ कोल्हटकर यांनी गाजविलेल्या ‘मुंबईची माणसे’ या नाटकातील ‘वसंत’ ही वेगळी भूमिका साकारली . या भूमिकेसाठी मला राज्य नाटय़ स्पर्धेचे व चिंतामणराव कोल्हटकर पारितोषिकही मिळाले . माझी ही भूमिका ‘नाटय़संपदा’ या संस्थेच्या तीन मालकांपैकी एक असलेल्या मोहन वाघ यांनी पाहिली होती . त्यांनी माझे नाव ज्येष्ठ पत्रकार - नाटककार विद्याधर गोखले यांना सुचविले आणि मला गोखले यांच्या ‘मदनाची मंजिरी’ या नाटकातील ‘चक्रदेव’ ही भूमिका मिळाली आणि येथूनच माझ्या व्यावसायिक रंगभूमीवरील कारकीर्दीला खऱ्या अर्थाने सुरुवात झाली . १९६७ मध्ये ‘ललितकलादर्श’चे भालचंद्र पेंढारकर यांनी त्यांच्या नाटय़संस्थेत मला बोलाविले आणि ‘ललितकलादर्श’शी कायमचा जोडला गेलो . या संस्थेत गेल्या ३५ वर्षांत मी अनेक संगीत व अन्य गद्य नाटके केली . आजवरच्या माझ्या नाटय़ कारकीर्दीत मला भालचंद्र पेंढारकर आणि मा . दत्ताराम यांचे गुरू म्हणून तसेच नाना संझगिरी , आत्माराम भेंडे , नंदकुमार रावते , मो . ग . रांगणेकर , दामू केंकरे , विजया मेहता , कमलाकर सोनटक्के , अरविंद देशपांडे आणि दाजी भाटवडेकर या दिग्गजांचेही मार्गदर्शन मिळाले . ‘ललितकलादर्श’साठी ‘बावनखणी’ हे मी केलेले शेवटचे नाटक . यात स्वतः भालचंद्र पेंढारकर यांच्यासह माया जाधव , नयना आपटे , फैयाज , शहाजी काळे , नारायण बोडस , अरविंद पिळगावकर आदी कलाकार होते . माझ्या नाटय़प्रवासातील सर्वात जास्त नाटके मी ‘ललितकलादर्श’ , ‘रंगशारदा’ , ‘मुंबई मराठी साहित्य संघ’ या नाटय़संस्थांमधून केली . ‘भरत नाटय़ मंदिर’ ( पुणे ) यांच्याही अनेक नाटकांमधून मी सहभागी झालो होतो . डेग्वेकर यांनी आत्तापर्यंत सुमारे ५० संगीत , सामाजिक , ऐतिहासिक नाटके तसेच फार्समधून विविध भूमिका साकार केल्या आहेत . ‘शारदा’ ( कांचनभट ) , ‘सौभद्र’ ( बलराम ) , ‘मृच्छकटीक’ ( शकार ) , ‘मानापमान’ ( धैर्यधर ) , ‘मत्स्यगंधा’ ( भीष्म ) , ‘स्वयंवर’ ( शिशुपाल ) , ‘संशयकल्लोळ’ ( फाल्गुनराव ) , ‘भावबंधन’ ( प्रभाकर व कामण्णा ) , ‘एकच प्याला’ ( भगीरथ , शरद ) , ‘पंडितराज जगन्नाथ’ ( कलंदर ) , ‘मंदारमाला’ ( भैरव ) , ‘सुवर्णतुला’ ( नारद ) , ‘जय जय गौरी शंकर’ ( शृंगी ) , ‘स्वरसम्राज्ञी’ ( भय्यासाहेब ) , ‘बावनखणी’ ( मोरशास्त्री ) ही डेग्वेकर यांची गाजलेली संगीत नाटके . ‘दुरितांचे तिमीर जावो’मधील त्यांनी साकारलेला ‘बापू’ही गाजला . ‘बेबंदशाही’ , ‘ययाती आणि देवयानी’ , ‘उद्याचा संसार’ , ‘लग्नाची बेडी’ , ‘प्रेमा तुझा रंग कसा’ , ‘देव दिनाघरी धावला’ , ‘अपराध मीच केला’ , ‘साष्टांग नमस्कार’ आदी ऐतिहासिक , सामाजिक नाटकांतूनतसेच ‘गीत सौभद्र’ , ‘महाश्वेता’ आदी संगीतिकांमधूनही त्यांनी भूमिका केल्या . डेग्वेकर यांना अखिल भारतीय मराठी नाटय़परिषदेच्या ‘जीवनगौरव’पुरस्कारासह गायनाचार्य रामकृष्णबुवा वझे पुरस्कार , रंगशारदा संस्थेचा विद्याधर गोखले पुरस्कार , नाटय़ परिषद - पुणे यांचा केशवराव दाते पुरस्कार , गोविंद बल्लाळ देवल पुरस्कार आदींनी सन्मानित करण्यात आले आहे . नव्या पिढीकडून बसवून घेतलेली जुनी संगीत नाटके हे डेग्वेकर यांचे सगळ्यात महत्त्वाचे काम आहे . विशेष म्हणजे ही नाटके बसविण्यासाठी , नव्या पिढीला मार्गदर्शन करण्यासाठी आणि त्या त्या संगीत नाटकातील विविध पात्रे , त्यांच्या भूमिका उलगडून दाखविण्यासाठी त्यांनी कोणताही आर्थिक मोबदला / मानधन आजवर कधीही घेतले नाही . त्यांच्या या निरलस व निःस्वार्थी सेवेविषयी त्यांना विचारले असता डेग्वेकर म्हणाले , संगीत रंगभूमीने मला मान - सन्मान , प्रतिष्ठा , यश , आर्थिक स्थैर्य असे सर्व काही दिले . संगीत रंगभूमीच्या या ऋणातून उतराई होण्यासाठी कोणतेही आणि मराठी संगीत रंगभूमीचा वैभवशाली वारसा जपण्यासाठी मी हे काम केले . शिवरंजनी ( पुणे ) , नादब्रह्म परिवार ( चिंचवड ) , कलाद्वयी ( पुणे ) , ऋतुरंग ( डोंबिवली ) आदी संस्थांसाठी मी जुनी संगीत नाटके नव्याने बसवून दिली . डेग्वेकर यांनी त्या काळात नोकरी सांभाळूनच सर्व नाटके , तालमी व प्रयोग केले . चित्रपटात काम करण्याविषयी त्यांना विचारणा झाली होती . पण चित्रीकरणासाठी अनेक दिवस मुंबईबाहेर जावे लागेल आणि नोकरी करत असताना ते शक्य होणार नाही म्हणून ते चित्रपटाकडे वळलेच नाहीत . ‘माझ्या कुटुंबीयांसाठी माझी नोकरीच हीच मीठभाकर आहे हे मी कायम लक्षात ठेवले . त्यामुळे नोकरी सांभाळून जशी जमतील तशी नाटके केल्याचे ते सांगतात . ‘ कोणताही एकच रस्ता धरू नकोस . चांगली आणि अभिनयाचा कस लागेल अशी जी भूमिका मिळेल ती स्वीकार , असा सल्ला माझे गुरू मा . दत्ताराम यांनी दिला होता . तो मी आयुष्यभर पाळला . त्यामुळेच आजवरच्या नाटय़प्रवासात विविध भूमिका करू शकलो , असेही डेग्वेकर म्हणाले . नोकरी आणि नाटक याला मी वाहून घेतल्यामुळे घर - संसार आणि दोन मुलांचे सर्व काही माझी पत्नी विनया हिने कोणतीही तक्रार न करता आणि तिची स्वतःची नोकरी सांभाळून केले . पत्नी विनया , मुलगा दिलीप , सून दिपा , नात मुक्ता तसेच मुलगी व जावई डॉ . अश्विनी आणि अजित पेंढारकर , नात सायली हा माझा परिवार आहे . आयुष्याच्या या वळणावर मी सुखी , समाधानी आणि आनंदी असल्याचेही डेग्वेकर कृतज्ञतेने सांगितले . संगीत मराठी रंगभूमी हे महाराष्ट्राचे वैभव आहे . महाराष्ट्राखेरीज भारतात अन्य कुठेही संगीत रंगभूमी नाही . एकेकाळी रंगभूमीचा सुवर्णकाळ असलेल्या मराठी संगीत रंगभूमीची आजची अवस्था मनाला क्लेश देणारी आहे . संगीत रंगभूमीचे जतन आणि संवर्धन हे आपल्या प्रत्येकाचेच कर्तव्य आहे . त्यासाठी जुनी संगीत नाटके संपादित स्वरूपात आणि काळानुरूप काही बदल करून नव्या पिढीसाठी वेळोवेळी रंगभूमीवर नव्याने सादर झाली पाहिजेत . या नाटकांना प्रेक्षकांनीही प्रतिसाद दिला पाहिजे , अशी अपेक्षाही डेग्वेकर यांनी गप्पांचा समारोप करताना व्यक्त केली .


मराठी चित्रपट आणि मालिकांद्वारे प्रसिद्ध अभिनेत्री स्पृहा जोशी हिने नेहमीच आपल्या अभिनयाची जादू प्रेक्षकांवर चालवली आहे . तर ‘लोपामुद्रा’ या आपल्या काव्य संग्रहानेही ती प्रेक्षकांच्या मनावर राज्य करतेय . तिचा लोपामुद्रा हा काव्यसंग्रह इतका गाजला की तिच्या एका चाहतीने थेट अहमदनगरहून तिच्यासाठी एक खास भेट आणली . तिच्या चाहतीने लोपामुद्रा हा काव्यसंग्रह स्वतःच्या हाताने मोडी भाषेत लिहून तिला दिला . स्पृहाने तिच्या फेसबुक अकाऊंटवरुन याबद्दल अधिक माहिती दिली . तिने फेसबुकवर लिहिले की , ‘परवाची गोष्ट . अहमदनगरहून गिरीजा दुधाट नावाची ही छोटी मैत्रीण मला भेटायला आली . बरेच दिवस फोनाफोनी झाल्यावर फायनली आम्ही भेटलो . आणि तिने मला चकितच केलं . या बडबड्या , उत्साही मुलीने माझा ‘लोपामुद्रा’ हा काव्यसंग्रह अख्खाच्या अख्खा मोडी लिपीत लिहून काढलाय . स्वतःच्या हाताने ! काय बोलावं तेच सुचत नव्हतं . इतिहासजमा होत चाललेली ‘मोडी लिपी’ टिकवून ठेवण्याच्या जिद्दीने गिरीजा वाटचाल करतेय . तिला पुढे जाऊन आर्कियोलॉजीचा अभ्यास करायचाय . तिला मनापासून शुभेच्छा . आणि थँक यू गिरीजा या सुंदर गिफ्टसाठी . हे गिफ्ट आणि त्यामागच्या तुझ्या भावना खरोखरच अनमोल आहेत . ! ’ काही दिवसांपूर्वीच स्पृहा जोशीचा तिच्या चाहत्यांसह ट्विटरवर ट्विटरकट्टा रंगला होता . तेव्हा तुला बालपणी काय होण्याची इच्छा होती , असा प्रश्न विचारण्यात आला होता . त्यावर आपल्याला बस कंडक्टर होण्याची इच्छा होती असे स्पृहाने सांगितले . विशेष म्हणजे यामागचे तिचे कारण जाणून तुम्हीही हसाल . या प्रश्नाचे उत्तर देताना स्पृहा म्हणाली की , मला बालवयात असताना बस कंडक्टर बनण्याची इच्छा होती . कारण त्यांच्या बॅगेत खूप पैसे असतात . स्पृहा जोशीने उमेश कामतसोबत ‘डोन्ट वरी बी हॅप्पी’ हे नाटक केले . तसेच , तिने ‘मोरया’ , ‘अ पेइंग घोस्ट’ , ‘लॉस्ट अॅण्ड फाउंड’ या सिनेमांमध्येही काम केले आहे .


मॉस्को : ' पोर्तुगालचा स्टार ख्रिस्तियानो रोनाल्डो अविश्वसनीय खेळाडू आहे . . पण अर्जेंटिनाचा लिओनेल मेस्सी अतुलनीयच आहे . . ' असे मत ब्राझीलचे महान फुटबॉलपटू रोनाल्डो यांनी व्यक्त केले . ' रोनाल्डो की मेस्सी ' या वादामध्ये बहुतांश फुटबॉलप्रेमी विभागले गेले असताना ब्राझीलच्या रोनाल्डो यांनी त्यांचे मत मेस्सीला दिले आहे . ' ख्रिस्तियानो रोनाल्डोचा ' ऍटिट्युड ' जबरदस्त आहे . . तो सतत विजयाच्याच ध्येयाने प्रेरित झालेला असतो . . तो दर्जेदार खेळाडू आहे . . पण माझ्या मते लिओनेल मेस्सीचा खेळ जादुई आहे . . त्याच्यामुळे फुटबॉल पाहण्यास मजा येते . . ' असे मत रोनाल्डो यांनी जर्मनीतील एका वृत्तपत्रास दिलेल्या मुलाखतीत म्हटले आहे . ' मेस्सीचं ड्रिबलिंग , त्याची फुटबॉल खेळण्याची पद्धत आणि प्रतिस्पर्ध्याला धक्का देत अचानक आक्रमण करण्याची त्याची हातोटी यामुळे त्याचा खेळ जादुई वाटतो ' , असे रोनाल्डो त्या मुलाखतीत म्हणाले . ब्राझीलकडून खेळताना रोनाल्डो यांनी 1994 आणि 2002 मध्ये विश्वकरंडक जिंकला . विश्वकरंडक स्पर्धेत रोनाल्डो यांनी 15 गोल केले आहेत . विश्वकरंडक स्पर्धेत सर्वाधिक गोल करणाऱ्यांच्या यादीत रोनाल्डो दुसऱ्या क्रमांकावर आहेत . अव्वल स्थानी मिरोस्लाव क्लोज ( 16 गोल ) आहेत .


सुवर्णपदकाच्या आशेने मैदानात उतरलेल्या भारतीय संघाला मलेशियाकडून पराभवाचा धक्का सहन करावा लागला . मात्र कांस्यपदकासाठीच्या सामन्यात भारताने पारंपरिक प्रतिस्पर्धी पाकिस्तानला २ - १ अशी पराभवाची धूळ चारत कांस्यपदकावर आपलं नाव कोरलं आहे . भारत आणि पाकिस्तान यांच्यात सुवर्णपदकाचा सामना खेळला जाईल अशी सर्वांनी अपेक्षा व्यक्त केली होती , मात्र उपांत्य सामन्यात जपानने पाकिस्तानला व मलेशियाने भारताला पराभवचा धक्का दिला . भारताकडून सामन्यात आकाशदीप आणि हरमनप्रीत सिंहने गोल केले . पाकिस्तानकडून मोहम्मद आतिकने एकमेव गोल केला . सुवर्णपदकाच्या आशेने स्पर्धेची सुरुवात केलेल्या भारताला कांस्यपदकासाठी पाकिस्तानविरुद्ध खेळण्याची पाळी आली . उपांत्य फेरीत मलेशियाविरुद्ध झालेल्या पराभवाची मरगळ झटकत भारतीय हॉकी संघ मैदानात उतरला . पहिल्याच सत्रापासून भारतीय खेळाडूंनी आक्रमक पवित्रा घेतल्यामुळे पाकचे खेळाडू बॅकफुटवर गेले . त्यातचं तिसऱ्या मिनीटाला ललित उपाध्यायने पाकिस्तानचा बचाव भेदत डी - एरियात प्रवेश केला . ललितने दिलेल्या पासवर आकाशदीप सिंहने गोल करुन भारताला १ - ० अशी आघाडी मिळवून दिली . दुसऱ्या सत्रात पाकिस्तानच्या खेळाडूंनी चांगली आक्रमण करुन भारताच्या गोटात खळबळ माजवण्याचा प्रयत्न केला . मात्र भारताच्या बचावफळीने त्यांची डाळ शिजू दिली नाही . दुसऱ्या सत्रात पाकिस्तानला पेनल्टी कॉर्नरवर गोल करण्याची संधीही आली होती . मात्र गोलकिपर श्रीजेशने पाकिस्तानचे मनसुबे उधळून लावले . त्यामुळे मध्यांतरापर्यंत भारताकडे सामन्यात १ - ० अशी आघाडी होती . कांस्यपदकासाठीच्या या सामन्यात पाकिस्तानसाठी पेनल्टी कॉर्नर निर्णयाक बाब ठरली . तिसऱ्या सत्रापर्यंत पाकिस्तानला ४ पेनल्टी कॉर्नर मिळाले , मात्र एकाही संधीचं गोलमध्ये रुपांतर करण्यात पाकिस्तानचे खेळाडू अयशस्वी ठरले . तिसऱ्या सत्रात भारताने मात्र भक्कम बचाव करत आपली १ - ० ही आघाडी कायम राखली . मनजीत सिंह , चिंगलीन साना यांनी बचावात चांगली कामगिरी पार पाडली . चौथ्या सत्रात पाकिस्तानचा संघ आक्रमण करण्याच्या उद्देशाने मैदानात उतरणार याचा अंदाज घेत भारताने अखेरच्या सत्रात खेळाची गती कमी केली . या प्रयत्नात भारताच्या काही खेळाडूंकडून क्षुल्लक चुकाही झाल्या . मात्र भारतीय बचावफळीने पाकिस्तानला या चुकांचा फायदा घेण्याची संधीच दिली नाही . चौथ्या सत्रात भारताला सामन्यातला पहिला पेनल्टी कॉर्नर मिळाला . याचा पुरेपूर फायदा घेत हरमनप्रीत सिंहने ५० व्या मिनीटाला भारताची आघाडी २ - ० ने वाढवली . यानंतर सामना हातातून निसटत चाललेला पाहून पाकिस्तानने आपल्या आक्रमणाची गती वाढवली . यावेळी भारताच्या बचावफळीकडून झालेल्या एका छोट्याश्या चुकीचा फायदा घेत पाकिस्तानच्या मोहम्मदने आतिकने आपल्या संघाचा पहिला गोल नोंदवला . यानंतर अवघ्या काही मिनीटांमध्येच भारताला पेनल्टी कॉर्नरवर गोल करण्याची चांगली संधी मिळाली होती , मात्र रुपिंदरपालने मारलेला फटका गोलपोस्टच्या बाहेर गेला .


व्हॉट्सअपवर लवकरच तीन खास फिचर्स युझर्ससाठी उपलब्ध होणार आहेत . हे फिचर्स खऱ्या अर्थाने खास असतील . टॅप टू अनलॉक आणि ग्रुप मेसेजला प्रायव्हेट रिप्लाय देण्याची सोय आणि एकाच वेळी व्हिडीओ कॉल आणि चॅट करता येणार आहे . हे अपडेट्स असणाऱ्या बिटा व्हर्जनची चाचणी सध्या सुरु असल्याचे समजते . टॅप टू अनलॉक ‘वेबबीटाइन्फोन’ वेबसाईटने या नवीन अपेड्टस संदर्भात दिलेल्या माहितीनुसार आपण ब्लॉक केलेल्या कॉन्टॅक्टशी चॅट करण्यासाठी कॉनटॅक्ट लिस्टमध्ये जाऊन संबंधीत क्रमांकावर फक्त टॅप केल्यावर चॅट विंडो ओपन होण्याचे नवीन फिचर व्हॉट्सअप देणार आहे . तसेच एखाद्या क्रमांकावर टॅप करुन होल्ड करुन ठेवल्यास त्याला कॉल अथवा मेसेज करता येणार आहे . प्रायव्हेट रिप्लाय तर या अपडेटमधील युझर्सच्या दृष्टीने महत्वाचे प्रायव्हेट रिप्लाय करण्याचे फिचरही या चाचणीनंतर व्हॉट्सअपवर लवकरच अॅक्टीव्ह होईल . ग्रुप मेसेजेसवर प्रायव्हेट रिप्लाय देण्याच्या या सोयीमुळे ग्रुपवर ‘पीसीवर ये’ , ‘पर्सनलवर बोलू’ असे म्हणत ग्रुप चॅट सोडण्याची गरज पडणार नाही . आयओएसमध्ये उपलब्ध असणार कॉल इनव्हाइटचा पर्याय आता अॅण्ड्रॉइड युझर्ससाठी उपलब्ध होणार आहे . मात्र हा पर्याय फक्त ग्रुप अॅडमिनलाच उपलब्ध असेल असे वेबबीटाइन्फोनचे म्हणणे आहे . व्हॉट्सअप ग्रुपवर काही चुकीचे पोस्ट झाले असेल तर तुम्ही त्याबद्दल व्हॉट्सअपला रिपोर्ट करु शकता . या पर्यायामध्ये कॉनटॅक्ट पर्यायावर क्लिक केल्यानंतर तुमची तक्रार व्हॉट्सअपपर्यंत पोहचवली जाईल ज्यावर व्हॉट्सअप योग्य ती कारवाई करेल . याशिवाय ग्रुप इन्फोचा पर्यायही अॅडमीनसाठी उपलब्ध होईल . अॅडमीन सेटिंग असा नवीन टॅब केवळ अॅडमीन्सला हाताळता येईल . पिक्चर इन पिक्चर हे एकदम भन्नाट फिचरही लवकरच व्हॉट्सअपवर दिसेल . यात एखाद्या युझरबरोबर व्हिडीओ कॉल करतानाच दुसऱ्या व्यक्तीबरोबर चॅट मेसेजवर गप्पा मारता येतील . ग्रुप कॉल्स आयओएस युझर्सला लवकरच व्हॉट्सअप ग्रुप कॉल करता येणार आहे . यासंदर्भात काम सुरु असून लवकरच आयओएस सिस्टीमसाठी त्याची चाचणी केली जाईल . याशिवाय व्हॉट्सअप व्यवसायिकांसाठी खास अॅपही लॉन्च करणार असल्याचे त्यांच्या अधिकृत वेबसाईटवर नमूद कऱण्यात आले आहे .


यंदाच्या वर्षात जबरदस्त फॉर्ममध्ये असणाऱ्या बजरंग पुनियाने जागतिक स्पर्धेतील आपल्या पदकाचा रंग बदलला खरा , पण त्याला सोनेरी किनार देता आली नाही . जपानच्या ताकुतो ओटोगुरोकडून त्याला १६ - ९ असा पराभव पत्करावा लागला . बजरंगने यापूर्वी २०१३ मध्ये येथेच ब्राँझ जिंकले होते . या वेळी त्याच्या पदकाचा रंग रुपेरी झाला . यंदाच्या वर्षांत राष्ट्रकुल आणि आशियाई स्पर्धेत सुवर्णपदक मिळविल्याने त्याच्याकडून मोठ्या अपेक्षा होत्या . मात्र , जपानच्या चपळ कुस्ती खेळणाऱ्या ताकुतोसमोर बजरंगने जिगर दाखवली खरी , पण या प्रयत्नांत त्याची दमछाक झाली आणि त्याचा फायदा ताकुतो याने अचूक उठवला . सुरवातीपासून आक्रमक राहिलेल्या ताकुतोने ५ - ० अशी आघाडी घेतली होती . त्यानंतर बजरंगने दोन वेळा त्याचा ताबा मिळवत पिछाडी ५ - ४ अशी भरून काढली होती . बजरंगच्या प्रतिहल्ल्याने सावध झालेल्या ताकुतोने आपला पवित्रा पुन्हा बदलला आणि दोन गुणांची कमाई करून आघाडी वाढवली . लढतीत ७ - ६ अशा स्थितीनंतर मात्र बजरंग त्याला आव्हान देऊ शकला नाही . बजरंगच्या या कामगिरीने जागतिक स्पर्धेत पदक मिळविणारा तो भारताचा दुसरा मल्ल ठरला . यापूर्वी सुशील कुमार याने २०१६ च्या स्पर्धेत सुवर्णपदक पटकाविले होते . अनोखी बजरंगी कमाल ‘खेलरत्न’ पुरस्कारासाठी डावलण्यात आलेल्या या भारतीय मल्लाची यंदाच्या वर्षातील कामगिरी कमाल राहिली . एका वर्षात चार आंतरराष्ट्रीय स्पर्धांत पदक मिळविणारा तो पहिला भारतीय मल्ल ठरला . या वर्षी त्याने राष्ट्रकुल तसेच आशियाई क्रीडा स्पर्धेत सुवर्णपदक मिळविले आहे . आशियाई अजिंक्यपद स्पर्धेत तो ब्राँझपदकाचा मानकरी ठरला होता . आता जागतिक स्पर्धेतील रौप्यपदक त्याने मिळविले . विशेष म्हणजे जागतिक स्पर्धेतील बजरंगचे हे दुसरे पदक ठरले . यापूर्वी त्याने २०१३ मध्ये बुडापेस्ट येथेच झालेल्या जागतिक स्पर्धेत ब्राँझपदकाची कमाई केली होती . आंतरराष्ट्रीय स्पर्धेतील हे त्याचे पाच वर्षांतील चौदावे पदक ठरले .


मेंदूच्या काही रचनांचे काम बिघडले तर हटिंग्टन डिसीज हा रोग होतो असे नवीन संशोधनात म्हटले आहे . मेंदूतील जे भाग हालचाली व प्रतिसादात्मक हालचालींशी संबंधित असतात त्यांच्या कार्यात बिघाड झाला तर हा रोग होत असल्याचा अंदाज आहे . अमेरिकेतील नॉर्थवेस्टर्न युनिव्हर्सिटीच्या वैज्ञानिकांनी हटिंग्टन डिसीज व मेंदूतील बेसल गँगलिया या घटकातील बिघाड यांचा संबंध शोधून काढला आहे . मेंदूतील काही भाग शरीराच्या हालचालीशी निगडित असतात . त्यांच्यात बिघाड होणे हे हानिकारक असते . हटिंग्टन डिसीज या रोगात मेंदूतील चेतापेशी नष्ट होऊ लागतात व हा रोग साधारण दहा हजारांत एका व्यक्तीस होतो . हा रोग आनुवंशिक असून एका जनुकातील दोषामुळे होतो . या रोगाची जनुकीय कारणे सर्वश्रुत असली तरी जनुकातील उत्परिवर्तन लक्षणे का दाखवते व मेंदूतील पेशी का मरतात याचे स्पष्टीकरण करता आले नव्हते , ते आता केले आहे . असे या विद्यापीठाचे शारीरशास्त्र विभागाचे प्राध्यापक मार्क बेव्हन यांनी म्हटले आहे . साधारण १० ते २५ वर्षांत या रोगाची लक्षणे दिसतात . व ती मृत्यूपर्यंत कायम राहतात . आतापर्यंत हटिंग्टन डिसीजमधील संशोधन हे बेसल गँगलियाच्या इतर भागावर केंद्रित होते . त्यात सबथॅलॅमिक न्युक्लियस या भागाकडे दुर्लक्ष झाले होते . हटिंग्टन डिसीजचा जनुक उंदरात टाकून वैज्ञानिकांनी त्याच्या सबथॅलॅमिक न्युक्लियसचा अभ्यास केला . या भागात बिघाड होऊन हटिंग्टनची लक्षणे दिसतात असे त्यात दिसून आले . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


अभिनेता सुशांत सिंह राजपूतने आगामी ‘चंदा मामा दूर के’ या चित्रपटातून काढता पाय घेतला आहे . या चित्रपटात तो अंतराळवीराची भूमिका साकारणार होता आणि त्यासाठी त्याने जोरदार तयारीसुद्धा केली होती . इतकंच नव्हे तर तो प्रशिक्षणासाठी नासामध्येही जाऊन आला होता . मात्र अचानक त्याने या महत्त्वाकांक्षी प्रोजेक्टमधून माघार घेतल्याची माहिती समोर येत आहे . सतत शूटिंगच्या तारखा बदलत असल्याने आणि शूट लांबणीवर जात असल्याने सुशांतने या चित्रपटातून एक्झिट घेतल्याची माहिती दिग्दर्शक संजय पूरण सिंह चौहान यांनी दिली आहे . ‘मुंबई मिरर’ला दिलेल्या मुलाखतीत ते म्हणाले की , ‘सुशांतने चित्रपटासाठी बरीच मेहनत घेतली . मात्र शूटिंगच्या तारखा वारंवार पुढे ढकलण्यात आल्याने त्याच्या इतर प्रोजेक्ट्सवर परिणाम होऊ लागला . इतर चित्रपटांच्या शूटिंगचाही तणाव त्याच्यावर असून त्याने माघार घेतल्याच्या निर्णयाला मी समजू शकतो . ’ Photos : डिनर डेटसाठी रणबीर पोहोचला आलियाच्या घरी सुशांतने चित्रपट सोडल्यानंतर आता त्याच्या जागी कोणता अभिनेता ती भूमिका साकारणार किंवा हा चित्रपट ते पुढे कसा नेणार यासंदर्भात त्यांनी कोणतीच माहिती दिली नाही . ‘चंदा मामा दूर के’मध्ये नवाजुद्दीन सिद्दीकी आणि आर . माधवन यांच्याही भूमिका आहेत . पुढच्या वर्षी २६ जानेवारीला हा चित्रपट प्रेक्षकांच्या भेटीला येणार असल्याचं म्हटलं जात होतं . मात्र आता मुख्य भूमिकेसाठी दुसऱ्या अभिनेत्याची शोधाशोध करावी लागणार असल्याने प्रदर्शनाची तारीख पुढे ढकलण्याची शक्यता आहे .


मुंबईः एक डाव आणि 36 धावांनी चौथी कसोटी खिशात घालतानाच भारतीय कर्णधार विराट कोहलीने स्वतःच्या खात्यात आणखी नव्या विक्रमांची भर आज ( सोमवार ) घातली . तब्बल आठ वर्षांनंतर इंग्लंडविरुद्ध मालिका जिंकण्याचा पराक्रम कोहलीच्या नेतृत्वाखालील संघाने करून दाखविला आहे . सलग पाच मालिकांमध्ये विजय मिळवून कोहलीने महेंद्र सिंग धोनी , वीरेंद्र सेहवाग , अनिल कुंबळे यांच्या पंक्तीत स्थान मिळविले . धोनी , सेहवाग आणि कुंबळेच्या नेतृत्वाखाली भारतीय संघाने सलग पाच मालिकांमध्ये विजय मिळविला होता . ऑस्ट्रेलिया दौऱयात 2014 मध्ये कोहलीकडे कर्णधारपदाची धुरा आली . त्यानंतर त्याने दक्षिण आफ्रिका ( भारतात ) , श्रीलंका ( श्रीलंकेत ) , वेस्ट इंडिज ( वेस्ट इंडिजमध्ये ) आणि न्यूझिलंड ( भारतात ) संघांना पाणी पाजले होते . आता इंग्लंडविरुद्ध भारतात सुरू असलेल्या पाच कसोटी सामन्यांच्या मालिकेत कोहलीच्या संघाने 3 - 0 अशी आघाडी घेतली आहे . इंग्लंडविरुद्धच्या विजयानंतर कोहलीच्या संघाने सलग 17 कसोटी सामने जिंकले आहेत . 235 धावांची दणदणीत खेळी करणारा कोहली भारताचा एका डावात सर्वाधिक धावा करणारा कर्णधारही ठरला आहे . सोमवारी इंग्लंडचा डाव अवघ्या 195 धावात गुंडाळून भारताने 17 वा कसोटी विजय नोंदवला . या विजयात रवीचंद्रन अश्विनची कामगिरी मोलाची राहिली . त्याने दोन्ही डावात प्रत्येकी सहा विकेट घेतल्या . एका डावात पाच किंवा अधिक विकेट घेण्याची अश्विनची ही 24 वी वेळ . अश्विनने आतापर्यंत 43 कसोटीत 247 विकेट घेतल्या आहेत .


दाक्षिणात्य सुपरस्टार रजनीकांत यांनी एकदा ठरवले की ते बदलण्याची हिंमत कोणातही नाही असेच अनेकदा होते . पण प्रत्येक गोष्टीला अपवाद असतात त्याप्रमाणे रजनीकांत यांच्याबाबतीतही नुकतेच घडले असे म्हणावे लागेल . एका आवास योजनेच्या उदघाटनासाठी श्रीलंका दौऱ्यावर जाणाऱ्या रजनीकांत यांना तामिळ संघटनांच्या तीव्र विरोधांमुळे आपला दौरा रद्द करावा लागला . एका न्यूज एजंसीने दिलेल्या माहितीनुसार रजनीकांत यांना श्रीलंकेच्या दौऱ्याबाबत पुनः विचार करण्याची विनंती काही तामिळ संघटनांनी केली होती . रजनीकांत यांनी संघटनांच्या कार्यकर्त्यांच्या भावना लक्षात घेऊन शेवटी हा दौरा रद्द करण्याचा निर्णय घेतला . रजनीकांत यांनी एका प्रसिद्धीपत्रकाद्वारे आपले मत व्यक्त केले . मी तामिळ संघटनांच्या सल्ल्यानुसारच दौरा रद्द केला आहे . त्यांनी मला विनम्रतापूर्वक दौरा रद्द करण्यास सांगितले होते . वास्तविक मला कोणी सल्ला दिला तर लगेचच मी त्यास होकार देत नाही . परंतु मी संघटनांच्या कार्यकर्त्यांच्या भावना लक्षात घेऊनच हा निर्णय घेतला असल्याचे त्यांनी स्पष्ट केले . ९ एप्रिल रोजी रजनीकांत दोन दिवसांच्या श्रीलंका दौऱ्यावर जाणार होते . या ठिकाणी ते १५० हून अधिक विस्थापित तामिळी लोकांच्या घरकुलांचे उदघाटन करणार होते . लिबरेशन पॅन्थर पार्टी म्हणजेच विदुथालाई तिरुथैगल काचीच्या ( वीसीके ) कार्यकर्त्यांनी रजनीकांत यांना जर ते श्रीलंकेला गेले तर मोठ्या प्रमाणात स्थानिक तामिळ समुदाय नाराज होऊ शकतो असा सल्ला दिला होता . जर रजनीकांत श्रीलंका दौऱ्यावर गेले असते तर श्रीलंकेतील तामिळ लोकांची स्थिती पूर्वपदावर आली आहे असे वाटले असते . पण , २००९ पासून विस्थापित तामिळ लोकांच्या जीवनात कुठल्याही प्रकारचा बदल झालेला नाही . ते रजनीकांत यांचा वापर करून जगाला चुकीचा संदेश देण्याचा प्रयत्न करत आहेत . त्यामुळेच आम्ही रजनीकांत यांना त्यांच्या दौऱ्याबाबत फेरविचार करण्याचा सल्ला दिला होता , असे वीसीकेने स्पष्ट केले .


एकेकाळी मोबाईल बाजारपेठेत अधिराज्य गाजवणाऱ्या नोकियाने एप्रिल महिन्यात मोबाईल जगतात पुनरागमन केलं . नोकियाने आपल्या ‘३३१०’ , ‘नोकिया ३’ , ‘नोकिया ५’ आणि ‘नोकिया ६’ हे चार नवे हँडसेट जगभरातील बाजारपेठेत लाँच केले . आता नोकिया आपला ‘नोकिया - ८ ‘ हा फोन लाँच करणार आहे . जुलै महिन्याच्या अखेरीस हा फोन लाँच होणार असून त्याची किंमत ४४ हजारांच्या आसपास असल्याची चर्चा आहे . ४ जीबी रॅम आणि ६४ जीबी स्टोरेज क्षमता असलेला हा मोबाइल आहे . सिंगल आणि डयूएल सिम अशा दोन प्रकारात हा उपलब्ध असेल . या फोनचा डिस्प्ले ५ . ७ इंचाचा असणार आहे त्याचप्रमाणे १३ मेगापिक्सेल कॅमेरा आणि एलईडी फ्लॅश असणार आहे . वाचा : औषध एक्सपायर होणं म्हणजे नक्की काय ? जाणून घ्या या आधी लाँच करण्यात आलेल्या नोकियाच्या चारही हँडसेटला बाजारपेठेत तुफान प्रसिद्ध लाभली . त्यातून काही फोन बाजारात येण्याआधीच त्याचं प्रीबुकिंग फुल्ल झालं होतं . या वर्षाअखेरीस नोकियाचे नोकिया २ , नोकिया ७ आणि नोकिया ९ हे हँडसेट देखील लाँच होणार आहेत . फेब्रुवारी महिन्यात बार्सिलोना इथे झालेल्या मोबाईल वर्ल्ड क्राँगेसमध्ये नोकियाने आपल्या पुनरागमनाची घोषणा केली होती . भारतीय बाजापेठेत ‘नोकिया ३’ आणि ‘५’ , ‘६’ हे फोन टप्प्याटप्प्याने लाँच करण्यात आले होते . ‘नोकिया ३’ ची किंमत ९ , ४९९ रुपये , ‘नोकिया ५’ १२ , ८९९ रुपयांना आणि ‘नोकिया ६’ ची १४ , ९९९ रुपयांना भारतात उपलब्ध आहे . वाचा : शिओमीचा ६ जीबी रॅमचा Mi 6 प्लस आला रे…


मेलबर्न : ऑस्ट्रेलियाचा वेगवान गोलंदाज मिशेल स्टार्क दुखापतीतून अद्याप पूर्ण तंदुरुस्त झाला नसल्याने आगामी भारत दौऱ्यासाठीच्या संघातून त्याला वगळण्यात आले आहे . स्टार्कच्या उजव्या पायाला दुखापत झाली आहे . त्याच्या अनुपस्थितीत अष्टपैलू जेम्स फॉकनरला पुनरागमनाची संधी मिळाली आहे . पुढील महिन्यात ऑस्ट्रेलिया भारताच्या दौऱ्यावर येणार आहे . 17 सप्टेंबर ते 13 ऑक्टोबर या कालावधीत ऑस्ट्रेलिया आणि भारतामध्ये एकदिवसीय आणि ट्वेंटी - 20 मालिका होणार आहे . त्यासाठीचा संघ ' क्रिकेट ऑस्ट्रेलिया ' ने जाहीर केला . ट्वेंटी - 20 मालिकेसाठी ऑस्ट्रेलियाने यष्टिरक्षक म्हणून मॅथ्यू वेडऐवजी टीम पेनी याला प्राधान्य दिले आहे . ट्वेंटी - 20 मालिकेसाठी अष्टपैलू डॅनियल ख्रिस्तियन याचे पुनरागमन झाले आहे . यापूर्वी तो शेवटचा सामना 2014 मध्ये खेळला होता . या वर्षाच्या सुरवातीला झालेल्या भारताविरुद्धच्या मालिकेमध्येच मिशेल स्टार्क जायबंदी झाला होता . त्यानंतर इंग्लंडमध्ये झालेल्या चॅंपियन्स करंडक स्पर्धेसाठी त्याला ऑस्ट्रेलियन संघात स्थान मिळाले होते ; पण त्यावेळीही तो पूर्ण तंदुरुस्त नसल्याचे समोर आले होते . त्यामुळे बांगलादेश दौऱ्यावर गेलेल्या ऑस्ट्रेलियाच्या संघातून त्याला वगळण्यात आले होते . भारत दौऱ्यापूर्वी तंदुरुस्त होण्यासाठीच हा निर्णय घेतला होता ; पण अद्यापही तो पूर्ण तंदुरुस्त झाला नसल्याने आता इंग्लंडविरुद्धच्या ऍशेस कसोटी मालिकेमध्येच तो पुनरागमन करण्याची दाट शक्यता आहे . एकदिवसीय मालिकेसाठी ऑस्ट्रेलियन संघ : स्टीव्ह स्मिथ ( कर्णधार ) , डेव्हिड वॉर्नर , ऍश्टन ऍगर , हिल्टन कार्टराईट , नॅथन कुल्टर - नाईल , पॅट कमिन्स , जेम्स फॉकनर , ऍरॉन फिंच , जोश हेझलवूड , ट्रॅव्हिस हेड , ग्लेन मॅक्सवेल , मार्कस स्टॉईनिस , मॅथ्यू वेड ( यष्टिरक्षक ) , ऍडम झम्पा . ट्वेंटी - 20 मालिकेसाठी ऑस्ट्रेलियन संघ : स्टीव्ह स्मिथ ( कर्णधार ) , डेव्हिड वॉर्नर ( उपकर्णधार ) , जेसन बेऱ्हेनड्रॉफ , डॅनियल ख्रिस्तियन , नॅथन कुल्टर - नाईल , पॅट कमिन्स , ऍरॉन फिंच , ट्रॅव्हिस हेड , मोझेस हेन्रिकेस , ग्लेन मॅक्सवेल , टीम पेनी ( यष्टिरक्षक ) , केन रिचर्डसन , ऍडम झम्पा .


बॉलिवूडमधील जुन्या कलाकारांच्या यादीतील आघाडीचे नाव म्हणजे आशा पारेख . साठच्या दशकात सिनेरसिकांना घायाळ करुन सोडणाऱ्या आशाजींच्या आठवणीला उजाळा देण्यासाठी पत्रकार खालिद मोहम्मद यांनी आपल्या लेखणीतून ‘आशा पारेख , द हिट गर्ल’ हे पुस्तक वाचकांसाठी लिहिले आहे . आशाजींच्या कारकिर्दीला उजाळा देणाऱ्या या पुस्तकाचे प्रकाशन १० एप्रिलला करण्यात येणार आहे . पुस्तक प्रकाशनापूर्वी सलमान खानने आशाजींच्या अभिनयाचे कौतुक केले . आशाजींच्या अभिनयाने साकारलेला ‘कटी पतंग’ हा चित्रपट सलमान खानला चांगलाच भावला आहे . त्यामुळेच बॉक्स ऑफिसवर धमाका करणाऱ्या सलमानला त्यांच्या या चित्रपटाबद्दल चांगलेच कौतुक वाटते . आशाजींनी साकारलेल्या चित्रपटाबद्दल सलमान म्हणाला , “आशाजींनी साकारलेल्या चित्रपट पुन्हा होणे नाही . ” ‘आशा पारेख , द हिट गर्ल’ या आत्मचरित्राला सलमान खानने प्रस्तावना लिहिली आहे . प्रस्तावनेतून आशाजींच्या कारकिर्दीच्या आठवणी सांगताना सलमानने लिहिले आहे की , अभिनय कसा करायचा , हे साठच्या दशकात शिकवल जात नव्हत . अशा काळात आशाजींनी अभिनयाचा बाज दाखवून दिला . सलमानने त्यांच्या अभिनयासोबतच नृत्याची देखील स्तुती केली . त्याकाळात आशा पारेख प्रत्येक तरुणाच्या ह्रदयाची धडकन होत्या , या शब्दांत सलमानने आशाजींच्या अभिनयाचे कौतुक केले . आशा पारेख यांच्या चित्रपटाबद्दल बोलायचे तर शम्मी कपूर यांच्यासोबतच्या ‘दिल देके देखो , तिसरी मंजिल , एव्हर ग्रीन देव आनंद यांच्यासोबत ‘जब प्यार किसीसे होता है’ आणि सलमानला भावलेल्या ‘कटी पतंग’ या चित्रपटात सुपरस्टार राजेश खन्ना यांच्यासोबत स्क्रिन शेअर केली होती . या चित्रपटांसह अनेक चित्रपटांनी त्यांनी बॉलिवूडमध्ये छाप पाडली आहे . सलामान खानच्या चित्रपटाबद्दल बोलायचे तर नुकतेच सलमानने ‘टायगर जिंदा है’ या चित्रपटाचे चित्रीकरण पूर्ण केले . या ‘एक था टायगर’ या चित्रपटाच्या सिक्वलमध्ये तो पुन्हा एकदा कतरिना कैफसोबत स्क्रिन शेअर करताना दिसणार आहे . याव्यतिरिक्त यावर्षी ईदच्यापूर्वी सलमान खान ‘ट्युबलाइट’ या चित्रपटातून प्रेक्षकांचे मनोरंजन करणार आहे . या चित्रपटात चीनी अभिनेत्री झू झू सलमानसोबत स्क्रिन शेअर करताना दिसेल .


सनी लिओनी सध्या आपल्या कुटुंबियांसोबत मेक्सिकोत सुट्ट्या व्यतीत करत आहे . सनीनं दत्तक घेतलेल्या निशाचा तिसरा वाढदिवस आहे . निशाचा वाढदिवस स्पेशल व्हावा यासाठी सनीनं मेक्सिकोत तिचा वाढदिवस साजरा केला आहे . ‘ती जगातील सर्वात सुंदर परी आहे . माझ्या आयुष्यावर दाटलेल्या काळ्या ढगांचं सावट तिनं आपल्या प्रकाशानं दूर केलं आहे , असं म्हणत सनीनं निशाचा सुंदर फोटो शेअर केला . सनीच्या पतीनं देखील निशाचा फोटो शेअर केला . ‘आमच्या आनंदाचं खरं कारण तुच आहे’ , असं म्हणत त्यानं छोट्या निशाला वाढदिवासाच्या शुभेच्छा दिल्या आहेत . जुलै २०१७ मध्ये सनीनं लातूरमधील २१ महिन्यांच्या निशाला दत्तक घेतलं होतं . महाराष्ट्रातल्या अनाथ अश्रमातून त्यांनी निशाला दत्तक घेतलं होतं . साधरण दोन वर्षांपूर्वी त्यांनी अनाथ आश्रमाला भेट दिली होती , तेव्हा चिमुकल्या निशाला पाहताचक्षणी ते दोघंही तिच्या प्रेमात पडले . निशाला दत्तक घेण्याचा मानस तेव्हापासून दोघांनी बोलून दाखवला होता . अखेर २०१७ मध्ये सर्व कायदेशीर प्रक्रिया पूर्ण करून निशाला डॅनिअल आणि सनीनं दत्तक घेतलं . निशा समंजस झाली की तिला आपण एक दिवस लातूरला नक्की घेऊन जाऊ असंही डॅनिअल एका मुलाखतीत म्हणाला होता .


मुंबई : सध्या सर्वत्र चर्चेचा विषय असलेला सुबोध भावे , सुवर्णा काळे आणि हर्ष कुलकर्णी अभिनित ' छंद प्रितीचा ' या आगामी मराठी चित्रपटाचे म्युझिक मुंबईत नुकत्याच झालेल्या एका दिमाखदार सोहळ्यात लाँच झाले . या प्रसंगी ' छंद प्रितीचा ' चित्रपटाचे निर्माते चंद्रकांत जाधव , लेखक - दिग्दर्शक एन . रेळेकर , अभिनेते सुबोध भावे , अभिनेत्री नृत्यांगना सुवर्णा काळे , अभिनेते हर्ष कुलकर्णी , विकास समुद्रे , संगीतकार प्रविण कुंवर उपस्थित होते . या सोहळ्याची सुरुवात विकास समुद्रे आणि जयवंत भालेकर यांच्या दमदार स्कीटने होत चित्रपटाचं पहिलं - वहिलं असं " आलं आभाळ भरून " हे रोमँटीक गाणं लाँच करण्यात आलं . तितक्यात ‘टांग टांग टांग धित तांग धित तांग . . . चा आवाज कानावर पडला आणि सजग होऊन सगळ्यांचे कान टवकारले जाऊन " निस्ती दारावर टिचकी मारा . . . " या ठसकेबाज लावणीचा आस्वाद घेतला गेला . बेला शेंडे आणि वैशाली सामंत या दोन्ही नामवंत गायिकांच्या सुरेल स्वरातील फटकेबाज सवाल - जवाबांनी मैफिलीला रंगत आली . त्यानंतर सुवर्णा काळेच्या मोहक अदांनी रंगलेल्या " नाही जायचं घरी , वाजो पहाटेचे पाच . . . " या ठसकेबाज लावणीने मनमुराद डोलायला लावले . प्रेमला पिक्चर्स निर्मित ' छंद प्रितीचा ' चित्रपटात एकूण आठ गाण्यांचा समावेश असून गीतकार एन . रेळेकर यांच्या लेखणीतून ती अवतरलेली आहेत . आजचा हिंदी आणि मराठी चित्रपटसृष्टीतील आघाडीचा गायक जावेद अली तसेच बेला शेंडे , आदर्श शिंदे , वैशाली सामंत , केतकी माटेगावकर यांसारख्या एकापेक्षा एक मातब्बर अशा सरस गायक - गायिकांच्या मधुर स्वरांनी नटलेल्या या चित्रपटातील गीतांना संगीतकार प्रविण कुंवर यांनी संगीतबद्ध केलेले आहे . प्रेमला पिक्चर्स निर्मित ' छंद प्रितीचा ' चित्रपटाची निर्मिती निर्माते चंद्रकांत जाधव यांनी केलेली असून चित्रपटाचे लेखन आणि दिग्दर्शन एन . रेळेकर यांनी केलेले आहे . दिलखेचक लावण्या , ठेका धरायला लावणारं संगीत आणि कान तृप्त करणारे गायक – गायिकांचे कर्णमधूर आवाज त्यात कलाकारांचा उत्कृष्ट अभिनय तर सोंगाड्या सुंदरचे खळखळून हसवणारे मार्मिक विनोद यांनी नटलेली कलाकृती ‘छंद प्रितीचा’ येत्या 10 नोव्हेंबरला संपूर्ण महाराष्ट्रात प्रदर्शित होत आहे .


दिवंगत अभिनेत्री श्रीदेवी यांची मुलगी जान्हवी कपूर सध्या हिंदी चित्रपटसृष्टीत तिची अशी नवी ओळख प्रस्थापित करु पाहात आहे . ‘धडक’ या चित्रपटाच्या निमित्ताने ती प्रेक्षकांच्या भेटीला येणार आहे . सध्या याच चित्रपटाच्या प्रसिद्धीच्या निमित्ताने ती विविध कार्यक्रमांनाही हजेरी लावत आहे . आपल्या पदार्पणाच्या चित्रपटासाठी खुद्द जान्हवीही फारच उत्सुक आहे . पण , त्यासोबतच ती आणखी एका गोष्टीसाठी उत्सुक आहे . ती गोष्ट म्हणजे रक्षाबंधनाचा सण . भाऊ - बहिणीच्या नात्यासाठी अत्यंत महत्त्वाचा असा समजला जाणारा हा दिवस यंदा जान्हवीच्या आयुष्यातही एक नवं वळण आणणार आहे . कारण , यंदा ती पहिल्यांदाच आपल्या भावाला म्हणजेच अभिनेता अर्जुन कपूरला राखी बांधणार आहे . ‘नवभारत टाइम्स’ला दिलेल्या मुलाखतीत जान्हवीनेच याविषयीची माहिती दिली . ‘यंदाचा रक्षाबंधनाचा सण माझ्यासाठी खूप खास असेल , कारण पहिल्यांदाच अर्जुनसोबत मी तो साजरा करणार आहे . गेल्या काही महिन्यांमध्ये अर्जुनने मोठ्या जबाबदारीने मला आणि खुशीला सांभाळून घेतलं आहे . आम्हाला परिस्थितीचा सामना करण्यासाठी धीर दिला आहे . मोठा भाऊ म्हणून तो आमच्या पाठीशी अगदी खंबीरपणे उभा राहिला आहे’ , असं ती म्हणाली . Get set post… - जगातलं सर्वाधिक उंचीवरील पोस्ट ऑफिस भारतात , तुम्ही पाहिलं का ? अभिनेत्री श्रीदेवी यांच्या निधनानंतर जवळपास २२ वर्षांनी कपूर कुटुंबातील या सावत्र भावंडांमध्ये असणारं अंतर मिटलं . अर्जुन आणि त्याची बहिण अंशुला यांनी आपल्या वडिलांना आणि सावत्र बहिणींचा स्वीकार करत त्यांना आधार दिला . पावलोपावली परिस्थितीशी लढण्यासाठी त्यांना पाठबळ दिलं . सेलिब्रिटी भावंडांच्या नात्यात आलेला हा गोडवा चाहत्यांसाठी आणि कपूर कुटुंबियासाठी अतिशय सुखद आहे हेच खरं .


मथळा वाचून थोडं बुचकळ्यात पडल्यासारखं झालं ना ? चक्रावून जाऊ नका . . विम्बल्डन स्पध्रेची स्थापना १८७७ साली झाली असून ती अजूनही जगातील सर्वात जुनी स्पर्धाच आहे . जगातील महत्त्वाच्या स्पर्धामध्ये अग्रणीचं स्थान असलेल्या विम्बल्डन स्पध्रेत यंदा तिशी ओलांडलेल्या खेळाडूंमध्ये जेतेपदाची चुरस रंगणार असल्याने त्याला ‘तिशीपल्याडचं विम्बल्डन’ संबोधणंच अधिक योग्य ठरेल . प्रत्येक वर्षी अशी तिशी ओलांडलेली मंडळी ग्रँडस्लॅममध्ये खेळतात , परंतु या मंडळींमध्ये आत्ता दिग्गज टेनिसपटूंचा समावेश झाला आहे . त्यांची टेनिस कारकीर्द अखेरच्या टप्प्यात आली असून नव्या दमाचे खेळाडू ग्रँडस्लॅम स्पर्धावर राज्य गाजवण्यासाठी सज्ज असल्याचे हे संकेत आहेत . यंदा पुरुष एकेरीत जेतेपदाच्या शर्यतीत असलेल्या अँडी मरे , राफेल नदाल , स्टॅनिस्लास वॉवरिंका , नोव्हाक जोकोव्हिच आणि रॉजर फेडरर टेनिसविश्वावर जवळपास १५ वष्रे अधिराज्य गाजवणाऱ्या या खेळाडूंची वये अनुक्रमे ३० , ३१ , ३२ , ३० आणि ३५ अशी आहेत . वॉवरिंका किंवा फेडरर यांनी यंदा जेतेपदाचा चषक उंचावला तर ऑर्थर अॅश यांच्या नावावर असलेला विक्रम मोडला जाईल . १९७५ साली अॅश यांनी ३१ वष्रे ११ महिने आणि २५ दिवसांच्या वयात विम्बल्डन जेतेपद पटकावलं होतं . फेडरर येथे विक्रमी आठवे जेतेपद पटकावण्यासाठी उत्सुक आहे . या स्पध्रेत सर्वाधिक सात एकेरी जेतेपदे पटकावणाऱ्यांमध्ये फेडररसह विल्यम रेनशॉ आणि पीट सॅम्प्रस यांचा समावेश आहे . हा विक्रम मोडण्याचा प्रवास सोमवारपासून सुरू होत आहे . त्यामुळे यात कोण बाजी मारणार आणि कोणता नवीन विक्रम प्रस्थापित होणार , हे पाहणे उत्सुकतेचे ठरणार आहे . यंदाची ही स्पर्धा खऱ्या अर्थाने महत्त्वाची आहे , ती स्वित्र्झलडचा दिग्गज टेनिसपटू रॉजर फेडररसाठी . कारकीर्दीच्या अखेरच्या टप्प्यात खेळत असलेल्या फेडररला विम्बल्डनच्या हिरवळीने नेहमी ताजेतवाने केले आहे आणि म्हणूनच निवृत्तीचा सल्ला देणाऱ्यांना तो सडेतोड उत्तर देत आहे . पण गेल्या पाच वर्षांपासून सुरू असलेल्या चर्चेप्रमाणे कदाचित त्याची ही अखेरची विम्बल्डन स्पर्धा असू शकते . त्यामुळे विम्बल्डन इतिहासात स्वतःचे नाव अजरामर करण्यासाठी फेडरर आतुर आहे . २०१० ते २०१२ या कालावधीत फेडररच्या नावावर एकही ग्रँडस्लॅम जेतेपद नव्हते , परंतु २०१२ च्या विम्बल्डन स्पध्रेत त्याने जेतेपदाला गवसणी घातली होती . उपांत्य फेरीत नोव्हाक जोकोव्हिचचा ( ६ - ३ , ३ - ६ , ६ - ४ , ६ - ३ ) अडथळा पार करून अंतिम फेरीत त्याने अँडी मरेवर ४ - ६ , ७ - ५ , ६ - ३ , ६ - ४ असा विजय मिळवला होता . त्या वेळी त्याचे वय ३० वष्रे आणि ११ महिने होते . मात्र पुढील पाच वष्रे पुन्हा फेडररची ग्रँडस्लॅम जेतेपदाची पाटी कोरीच राहिली . २०१७ च्या हंगामात त्याने ऑस्ट्रेलियन खुली स्पर्धा , इंडियन वेल्स , मियामी आणि हॅल खुली स्पर्धा जिंकून विम्बल्डन जेतेपदावरील दावेदारी मजबूत केली आहे . त्यामुळे फेडरर कारकीर्दीतील अखेरच्या विम्बल्डन स्पध्रेचा शेवट गोड करतो का , याची उत्सुकता त्याच्या चाहत्यांना लागली आहे . त्याच्या मार्गात उपांत्य फेरीत जोकोव्हिचचा अडथळा येण्याची शक्यता आहे . महिलांमध्ये व्हीनस सर्वात वयस्कर सेरेना विल्यम्स आणि मारिया शारापोव्हा यांच्या अनुपस्थितीत महिला गटातील जेतेपदाची संधी सर्वासाठी खुली झाली आहे . पण महिला गटातही वयाची ३० वष्रे पूर्ण झालेले अनेक खेळाडू आहेत . यामध्ये सर्वात वयस्कर आहे ती ३७ वर्षांची व्हीनस विल्यम्स . व्हीनसने २००८ साली अखेरचा विम्बल्डनचा चषक उंचावला होता . बहीण सेरेनाच्या अनुपस्थितीत जेतेपद पटकावून इतिहास घडवण्यासाठी व्हीनस प्रयत्नशील आहे . तिच्यासह चेक प्रजासत्ताकची ल्युसी साफारोव्हा ( ३० वष्रे ) , बेल्जियमची किस्र्टेन फ्लिप्केन्स ( ३१ ) , अमेरिकेची बेथानिक मॅथेक - सँड्स ( ३२ ) , रशियाची स्वेतलाना कुझ्नेत्सोव्हा ( ३० ) , इटलीची सारा इराणी ( ३० ) आणि रशियाची एलिना व्हेस्निना ( ३० ) या तिशी ओलांडलेल्या महिला खेळाडूंचाही यंदाच्या विम्बल्डन स्पध्रेत समावेश आहे . भारत आणि विम्बल्डन . . लिएण्डर पेस , महेश भूपती आणि सानिया मिर्झा या भारताच्या दुहेरीतील खेळाडूंनी ग्रँडस्लॅम स्पर्धामध्ये आपले स्वतःचे वर्चस्व निर्माण केले आहे . यामध्ये आता रोहन बोपन्नाच्या नावाचाही समावेश झाला आहे . फ्रेंच खुल्या टेनिस स्पध्रेत रोहनने कॅनडाची सहकारी गॅब्रिएला डॅब्रोवस्कीसह मिश्र दुहेरीचे जेतेपद पटकावले आहे . मात्र एकेरीत रामनाथन कृष्णन यांच्यानंतर भारतीय टेनिसपटूंना छाप पाडता आलेली नाही .


पाकिस्तानमधील एका व्यक्तिला बॉलीवूड अभिनेता शाहरुख खान याच्यासाठी विशेष चप्पल बनवल्याने तुरुंगात टाकण्यात आले आहे . हे शूज हरणाच्या चामड्यापासून बनवण्यात आल्याचे म्हटले जातेय . स्वतः त्या व्यक्तिने आपण शाहरुखसाठी चप्पल बनवल्याची बातमी प्रसार माध्यमांना दिल्यानंतर त्याला अटक करण्यात आली . मिळालेल्या माहितीनुसार , शाहरुख खानचा पेशावर येथे राहणारा नातेवाईक जहांगीर खान हा गेल्या शुक्रवारी चप्पल बनवणा - याकडे गेला होता . त्याने शाहरुखसाठी दोन जोडी पेशावरी चप्पल बनवण्यास सांगितले होते . स्थानिक पोलीस अधिकारी म्हणाले की , जहांगीर खान हा शाहरुखचा खूप मोठा चाहता आहे . त्यामुळे त्याने बॉलीवूड अभिनेत्याला विशेष भेट देण्याचे ठरवले . त्यासाठी जहांगीरने त्याच्यातर्फे हरणाच्या चामड्यापासून चप्पल बनवून घेतले . ही बातमी सगळीकडे पसरताच वनविभागाच्या अधिका - यांनी आम्हाला संपर्क केला आणि तक्रार दाखल केली . त्यानंतर आम्ही जहांगीरला अटक केली असून तो आता तुरुंगात आहे . पेशावर येथील वनविभाग अधिकारी म्हणाले की , जहांगीर हरणाच्या चामडीपासून चप्पल बनवत होता की नाही याचा तपास चालू आहे . जर त्याने चप्पल बनवण्यासाठी हरणाच्या चामड्याचा वापर केला असेल तर त्याच्यावर दंड आकारला जाईल . तसेच त्याच्यावर खटलाही दाखल करण्यात येईल . शाहरुखकरिता चप्पल बनवण्यासाठी ज्या व्यक्तीकडे देण्यात आल्या होत्या त्याने याआधी पाकिस्तानचे पंतप्रधान नवाझ शरीफ यांच्यासाठी सिंहाच्या चामड्यापासून चप्पल तयार केल्याचे कळते . बॉलीवूड अभिनेता शाहरुख खान याची पाकिस्तानमध्ये बरीच मोठी फॅनफॉलोइंग आहे . दरम्यान यावर्षी शाहरुखचा रईस हा चित्रपट प्रदर्शित होणार आहे . त्याचसोबत तो झोया अख्तर दिग्दर्शित डिअर जिंदगी चित्रपटात आलिया भट हिच्यासोबत झळकेल .


स्मार्टफोनच्या मार्केटमध्ये अतिशय अल्पावधीत आपले स्थान निर्माण करणाऱ्या शिओमी कंपनीच्या फोनला ग्राहकांकडून मोठ्या प्रमाणात पसंती मिळत आहे . आपल्या एमआय नोट ४ , ५ एस प्लस या फोननंतर कंपनीने आता एमआय ६ प्लस फोन लॉंच केला आहे . उत्तम रॅम असलेला हा फोन कसा असेल याबाबत ग्राहकांमध्ये उत्सुकता आहे . मात्र शिओमीच्या आधीच्या फोनप्रमाणेच अतिशय आकर्षक फिचर्स असलेला एमआय ६ प्लस हा फोनदेखील ग्राहकांना भुरळ घालण्याची शक्यता आहे . याआधीही शिओमीकडून चांगले रॅम असलेले फोन बाजारात आणले होते आणि त्याला ग्राहकांनी मोठ्या प्रमाणात प्रतिसादही दिला होता . काय आहेत या फोनची नेमकी फिचर्स १ . रॅम – ६ जीबी २ . बॅटरी – ४ हजार एमएएच क्षमता ३ . प्रोसेसर – स्नॅपड्रॅगन ८०० सिरीज ४ . कॅमेरा – २२ मेगापिक्सल ५ . बॉडी – ३ डी ग्लास शिओमीचा फोन ग्राहकांच्या खिशालाही परवडणारा असल्याने ग्राहक हा फोन खरेदी करताना दिसत आहेत . याआधी कंपनीचे फोन केवळ ऑनलाईनच उपलब्ध होते मात्र आता हे फोन बाजारातही खरेदी करता येत आहेत . याआधी हा फोन केवळ विशिष्ट दिवशी विशिष्ट वेळेला खरेदी करावा लागत असे . अनेकदा हा फोन अतिशय कमी वेळात आऊट ऑफ स्टॉक होत असल्याने ग्राहक निराश होत होते . यावर उपाय म्हणून कंपनीने आता या फोनचे प्रीबुकींगही सुरु केले आहे . कंपनीच्या Mi . com या ऑफीशियल वेबसाईटवर ग्राहकांना हे बुकींग करता येणार आहे .


सोल : ऑलिंपिक आणि जागतिक स्पर्धेतील रौप्यपदक विजेती पी . व्ही . सिंधूने कोरिया ओपन सुपर सीरिज बॅडमिंटन स्पर्धेचे विजेतेपद मिळविले आहे . सिंधूने अंतिम सामन्यात जपानच्या नोझोमी ओकुहाराचा पराभव करत जागतिक स्पर्धेतील पराभवाचा बदला घेतला . कोरिया ओपन सुपर सीरिज बॅडमिंटन स्पर्धेत विजेतेपदासाठी या दोघींमध्ये आज लढत झाला . सिंधूने ओकुहाराचा 22 - 20,11 - 21,21 - 18 असा तीन गेममध्ये पराभव करत सुवर्णपदकावर आपले नाव कोरले . तीन आठवड्यांपूर्वी या दोघींमध्ये ग्लास्गोत जागतिक स्पर्धेत अंतिम लढत झाली होती . एका तासापेक्षा जास्त रंगलेल्या या लढतीत ओकुहाराने विजय मिळविला होता . आता या पराभवाचा बदला घेत सिंधूने ओकुहाराचा तीन गेममध्ये पराभव केला . सोलमधील उपांत्य लढतीत सिंधूने जागतिक क्रमवारीत सातव्या असलेल्या हे बिंगजिओ हिचे आव्हान 21 - 10,17 - 21,21 - 16 असे परतावून लावत अंतिम फेरी गाठली होती . सिंधूकडून सुवर्ण पदकाची अपेक्षा होती . तिने अपेक्षानुसार कामगिरी करत विजय मिळविला . ओकुहाराला सलग तिसरे विजेतेपद मिळविण्यात अपयश आले . ओकुहाराने ऑस्ट्रेलियन , तसेच जागतिक स्पर्धेतील अंतिम लढती जिंकल्या आहेत .


भारत इंटरनेट कनेक्टिव्हिटी आणि ई - कॉमर्सच्या क्षेत्राl येत्या काळात फार पुढे जाणार आहे . म्हणूनच भारतातील इंटरनेट आणि ई - कॉमर्सच्या वापरकर्त्यांची वाढ वित्तीय तंत्रज्ञानाच्या वाढीस कारणीभूत होणार आहे . इन्फोसिसचे सहसंस्थापक आणि यूआयडीएआयचे माजी अध्यक्ष नंदन निलेकणी या टप्प्याला भारतीय वित्तीय सेवा क्षेत्राचा “व्हॉट्सअॅप क्षण” असे नाव देतात . “पुढच्या १० वर्षांमध्ये बँकिंग आजच्या तुलनेत एकदम निराळे दिसेल , ” असे निलेकणी यांनी नुकतेच एका कार्यक्रमादरम्यान बोलताना सांगितले . बँकिंग विनाकागद होणार आज जर तुम्हाला खाते उघडायचे असेल , किंवा विमा पॉलिसी किंवा कर्ज घ्यायचे असेल , म्युचुअल फंडात गुंतवणूक करावयाची असेल , तर तुम्हाला बँक किंवा वित्तीय संस्थेत जाऊन हे काम करावे लागते . यात वेळ आणि पैसा दोन्ही खर्च होतात . पण भविष्यात तुम्ही कुठेही न जाता विनाकागद खाते उघडू शकता . त्यासाठी तुम्हाला केवायसीच्या प्रक्रियेसाठी एकही कागद देण्याची , कुणाला भेटण्याची किंवा अपेक्षित सेवेसाठी बरेच दिवस वाट पाहत बसण्याची गरज राहणार नाही . आधार आणि मोबाइलचे महत्त्व वाढेल भारतात आधार कार्ड किंवा मोबाइल फोन किंवा दोन्ही असलेल्या लोकांची संख्या एक अरबपेक्षा अधिक आहे . या दोन सेवा अशा ठिकाणी पोहोचतात जिथे बहुतांश शासकीय संस्था आणि व्यावसायिक सेवा पोहोचत नाहीत . त्यामुळे यांचे बँकिंग आणि वित्तीय सेवांसाठी फार महत्व आहे . आधारच्या माहितीच्या गुप्ततेबद्दल काही शंका उपस्थित केल्या गेल्या असल्या तरीही वित्तीय सेवा देण्यासाठी याचे महत्व फार असणार आहे . बहुतांश भारतीय कुटुंब त्यांच्या स्मार्टफोनद्वारे इंटरनेटशी जोडले जातील आणि त्याचा खर्च उत्तरोत्तर कमी होत चालला आहे . याने शासकीय योजना आणि अशासकीय सेवा यांचा फायदा घेता येईल . ई - साइन , ई - केवायसी वाढ खाते उघडण्याच्या प्रक्रियेत सर्वात मोठा अडथळा असतो अनेक कागदांवर सही घेणे आणि कागदपत्रे गोळा करणे . ही एक खर्चिक प्रक्रिया आहे . आधारच्या युगात या प्रक्रिया डिजिटल करून वेळ आणि पैसा वाचवला जाऊ शकतो . आधारद्वारे ओळख पटणे तसेच एसएमएसवर ओटीपी द्वारे इलेक्ट्रॉनिक सही करणे सोपे होते . आजही तुम्ही ई - केवायसी वापरून मर्यादित स्वरूपात खाते उघडणे किंवा कर्ज घेणे अशी कामे करू शकता . आधारद्वारे तुम्ही कागदपत्रे ई - साइन करू शकता . नीति आयोगाचे सीईओ अमिताभ कांत म्हणतात , की ई - साइनचा वापर वाढत आहे . त्यांनी सप्टेंबर २०१७ मध्ये सांगितले होते की “गेल्या दोन वर्षांत २ . १ कोटी ई - साइनचा वापर झालेला आहे . तर गेल्या २० वर्षांमध्ये १ . ८ कोटी ई - साइन झाल्या होत्या . ” कागदपत्रे दाखल करणे अनेकदा एखादा कागद राहीला म्हणून प्रक्रियेला अडचणी येतात . मात्र भारत सरकारचा विनाकागद व्यवस्थेवर भर असल्यामुळे ह कागदपत्रांबाबतची कामे सोपी होणार आहेत . डिजीलॉकरचा या उपकरणाने कागदपत्रे एकाच ठिकाणी सुरक्षित राहू शकतात . डिजीलॉकर खाते कोणालाही विनामूल्य उघडता येते . यात तुम्ही आधार , ड्रायव्हिंग लायसंस , जन्म प्रमाणपत्र आणि इतरही अनेक कागदपत्रे ठेऊ शकता . याशिवाय ही कागदपत्रे देणाऱ्या संस्थांकडूनही ती “मागवता” येतात . उदाहरणार्थ , तुम्ही तुमच्या सीबीएसईच्या प्रमाणपत्राची प्रत डिजीलॉकरद्वारे मागवू शकता . यामुळे कागदपत्रे शेअर करणे सोपे होईल तसेच कागदपत्रांचा सांभाळ आणि प्रक्रिया यावर होणारा खर्च वाचेल . देशासाठी मिळकत - संवर्धन बचत करता येणे , वित्तीय संस्थांकडून कर्ज घेणे आणि कुटुंबाचा विमा करणे यामुळे एका कुटुंबाची मिळकत १० टक्क्यांपर्यंत वाढू शकते . यासाठी वार्षिक पगारवाढीसारख्या बाह्य कारणांची गरज नाही . हे तथ्य आरबीआयच्या कौटुंबिक अर्थकारणावरील अहवालात दर्शवलेले आहे , ज्याचे लेखक तरुण रामदोराई आहेत . उदाहरणार्थ , सोने खरेदी करण्याऐवजी कुटुंबाकडे असणारी रक्कम बचत खात्यामध्ये ठेवल्याने त्यावर ३ . ५ ते ४ टक्के व्याज मिळेल . सावकाराकडून कर्ज न घेता जर त्यांनी वित्तीय संस्थांकडून कर्ज घेतले , तर अंदाजे ४ टक्के बचत होईल . विनाकागद बँकिंग आल्याने अधिक लोक बचत करू शकतील , कर्ज घेऊ शकतील आणि विमा उतरून घेऊ शकतील , कारण त्यांना नोकरशाहीच्या फंदात पडण्याची गरज राहाणार नाही . आज कोट्यावधी भारतीय बँकिंग सुरू करून गरिबीला रामराम ठोकू शकतील . आदिल शेट्टी सीईओ , बँकबझार